**VILNIAUS RAJONO SAVIVALDYBĖS ADMINISTRACIJA**

**ŠVIETIMO SKYRIUS**

**ŠVIETIMO SKYRIAUS**

**2018 METŲ**

**VEIKLOS ATASKAITA**

**2019-02-19**

**Vilnius**

Švietimas – mokymo bei mokymosi procesas, kuriuo siekiama suformuoti asmeniui visaverčio savarankiško gyvenimo pagrindus ir padėti jam visą gyvenimą tobulinti savo gebėjimus. Švietimas yra prioritetinė Vilniaus rajono savivaldybės sritis, nes būtent švietimas lemia visuomenės pažangą, saugo ir kuria tautos tapatybę bei perduoda vertybes, o savo paskirtį geriausiai atlieka tada, kai jo raida lenkia bendrąją visuomenės raidą.

Švietimo skyrius, bendradarbiaudamas su socialiniais partneriais, vietos gyventojų bendruomenėmis, pedagogais, tėvais, jaunimu, nuolat stiprina švietimo įstaigų socialines funkcijas ir kuria atviras mokyklas įvairių gebėjimų vaikams, tikslingai vykdo prevencines veiklas, efektyviai sprendžia mokinių pavėžėjimo organizavimo klausimus, užtikrina kokybišką švietimo teikimą rajono gyventojams, rūpinasi, kad su vaikais ir jaunimu dirbtų kompetentingi, aukštos kvalifikacijos pedagogai, kurie nuolat tobulintų savo kvalifikaciją ir ugdymo procesas taptų įdomesnis, patrauklesnis mokiniams. Ypatingas dėmesys skiriamas vaikų užimtumui, popamokiniam ir neformaliajam ugdymui, laisvalaikio veiklos formų įvairovei, vasaros poilsiui, socializacijai, tradicijų puoselėjimui, vertybių bei moralinių normų ugdymui. Kryptingai vykdomas gabių ir specialiųjų ugdymo(si) poreikių turinčių vaikų ugdymas, motyvavimas ir skatinimas. Mokyklose įdarbinti pagalbos mokiniui specialistai, mokyklų bendruosiuose ugdymo ir veiklos planuose numatyti darbo su gabiais bei specialiųjų ugdymosi poreikių mokiniais metodai ir būdai.

Vilniaus rajono savivaldybės administracijos Švietimo skyrius 2018 m. savo veiklą vykdė pagal Švietimo skyriui priskirtas funkcijas, siekdamas įgyvendinti Vilniaus rajono savivaldybės strateginio plėtros plano 2016–2023 m. ilgalaikės plėtros prioritetą švietimo srityje **– kokybiško ir prieinamo švietimo, laisvalaikio bei socialinių paslaugų visuomenei užtikrinimas**, taip pat Vilniaus rajono savivaldybės 2018–2020 metų strateginio veiklos plano **Švietimo kokybės ir prieinamumo gerinimo programą** bei Švietimo skyriaus 2018 m. veiklos planą, ypatingą dėmesį skirdamas praėjusių mokslo metų rajono švietimo prioritetams:

 Teikti kokybišką, praktine veikla besiremiantį, mokinius įtraukiantį ugdymą ir savalaikę mokymo(si) pagalbą kiekvienam mokiniui;

 Gerinti gimtųjų ir valstybinės kalbų ugdymo kokybę (tęsiamas 2016-2017 m. m. prioritetas);

 Tobulinti mokytojų saugios mokymo(si) aplinkos kūrimo mokykloje kompetencijas bei sudaryti sąlygas kiekvienam mokiniui dalyvauti patyčių ir smurto prevencinėse programose;

 Skirti didesnį dėmesį mokinių pažintinei veiklai, stiprinančiai pilietines ir dvasines vertybes.

**Švietimo įstaigų tinklas**

Pagal Vilniaus rajono savivaldybės tarybos patvirtintą Vilniaus rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą nuo 2018 m. rugsėjo 1 d. švietimo įstaigų tinklas iš dalies keitėsi – nuo 2018 m. rugsėjo 1 d. buvo reorganizuotos 2 švietimo įstaigos prijungimo būdu: Čekoniškių pagrindinė mokykla tapo Zujūnų gimnazijos Čekoniškių pagrindinio ugdymo skyriumi, o Mostiškių vaikų darželis – Mostiškių mokyklos-daugiafunkcio centro Mostiškių ikimokyklinio ugdymo skyriumi, bei atlikti vidaus struktūros pertvarkymai 9-iose švietimo įstaigose: Glitiškių ir Medininkų mokyklos-darželiai tapo vaikų darželiais, Kabiškių mokykla-darželis – Kabiškių vaikų lopšeliu-darželiu, Rudausių mokykla-dugiafunkcis centras – Rudausių dugiafunkciu centru, Paberžės šv. Stanislavo Kostkos gimnazijos Pikeliškių pagrindinio ugdymo skyrius – Paberžės šv. Stanislavo Kostkos gimnazijos Pikeliškių pradinio ugdymo skyriumi, Sudervės Mariano Zdziechovskio pagrindinės mokyklos Rastinėnų pagrindinio ugdymo skyrius – Sudervės Mariano Zdziechovskio pagrindinės mokyklos Rastinėnų pradinio ugdymo skyriumi bei panaikinti Juodšilių šv. Uršulės Leduchovskos gimnazijos Valčiūnų pradinio ugdymo skyrius, Pagirių gimnazijos Vaidotų pradinio ugdymo skyrius ir Rukainių gimnazijos Senasalio pradinio ugdymo skyrius.

Kadangi Vilniaus rajonas yra daugiatautis Lietuvos rajonas, jo švietimo įstaigų tinklą sudaro optimalus švietimo įstaigų skaičius įvairiomis ugdomosiomis kalbomis, kuris užtikrina galimybę visiems rajono mokiniams ugdytis gimtąja kalba. 2018 m. savivaldybėje veikė 39 bendrojo ugdymo mokyklos (iš jų: gimnazijų – 24, pagrindinių mokyklų – 10, pagrindinė mokykla-daugiafunkcis centras – 1, pradinių mokyklų – 2, mokyklų-darželių – 2) ir 24 neformaliojo švietimo įstaigos (iš jų: ikimokyklinio ugdymo įstaigų – 20 (vaikų darželiai – 9, vaikų lopšeliai-darželiai – 10, daugiafunkcis centras – 1), meno mokyklos – 2, muzikos mokykla – 1, sporto mokykla – 1), iš viso 63 savivaldybės švietimo įstaigos.

 **Švietimo finansavimas**

Kadangi Vilniaus rajono savivaldybėje švietimas laikomas prioritetine sritimi, jo finansavimui skiriama beveik pusė viso savivaldybės biudžeto, be to, savivaldybės švietimo įstaigos finansuojamos iš tikslinės valstybės dotacijos (mokinio krepšelio) bei kitų šaltinių lėšų.

**2018 metų švietimui skirtos biudžeto lėšos:**

|  |  |
| --- | --- |
| Lėšų šaltinis | *Suma (Eur)**2018* |
|
|
|  **Mokinio krepšelio lėšos,**iš jų privačioms įstaigoms | **19 543 000**818 600 |
|  Neformaliajam vaikų švietimui skirtos ES lėšos | **320 700** |
|  **Savivaldybės lėšos**, skirtos švietimo įstaigų savarankiškoms funkcijoms finansuoti, iš jų: Kompensacija už mokinių vežimą | **15 257 000** 622 500 712 900 |
|  Savivaldybės lėšos, skirtos švietimo įstaigų investiciniams projektams | **716 900** |
|  Valstybės biudžeto lėšos, skirtos 2018 metų išlaidoms, susijusioms su pedagoginių darbuotojų skaičiaus optimizavimu | **72 527** |
| Valstybės biudžeto lėšos, skirtos 2018 metų išlaidoms mokytojų, dirbančių pagal neformaliojo vaikų švietimo programas savivaldybės mokyklose | **14 100** |
|  **Valstybinėms (perduotoms savivaldybėms) funkcijoms finansuoti**, iš jų: Socialinė parama už įsigytus produktus (nemokamas maitinimas) Jaunimo teisių apsauga | **431 100**418 90012 200 |
| **Biudžetinių įstaigų pajamos** programoms finansuoti, iš jų: Įnašai už vaikų ugdymą Įnašai už neformalųjį vaikų švietimą Tėvų įnašai už vaikų maitinimą Įstaigų pajamos programoms finansuoti Įnašai už mokamas paslaugas valgyklose | **1 220 500**362 70038 000694 2005 300120 300 |
| **Iš viso:** | **37 575 800** |

Nuo 2018 m. rugsėjo 1 d. švietimui skiriamų lėšų dėka buvo padidinti atlyginimai pedagoginiams darbuotojams ir kitam personalui.

Vilniaus rajono savivaldybė pagal mokinio krepšelio dydį yra 1-oje vietoje tarp Lietuvos rajoninių savivaldybių ir 6-oje vietoje visoje Lietuvoje – po didžiausių Lietuvos miestų.

**Mokinių/vaikų skaičius**

 Vilniaus rajono savivaldybė – Lietuvoje viena iš nedaugelio, galinti didžiuotis gyventojų skaičiaus augimu, todėl čia jaučiamas nuolatinis naujų ikimokyklinio ugdymo vietų poreikis ir dėl to Savivaldybė kasmet atidaro vis naujas ikimokyklinio ir priešmokyklinio ugdymo grupes. Nuo 2016 m. iki 2018 m. ikimokyklinio ugdymo grupių skaičius padidėjo 6 grupėmis, ir 2018 m. rajono savivaldybės švietimo įstaigose iš viso veikė 111 grupių. Dėl to kiekvienais metais nepatekusių vaikų į ikimokyklinio ugdymo įstaigas mažėja, nors Vilniaus rajone nuolat didėja gyventojų skaičius, ypač seniūnijose, esančiose arčiausiai Vilniaus miesto ribų. Šiose seniūnijose įsikuria naujai atvykstančios jaunos šeimos su mažamečiais vaikais ir todėl jose esančiose ikimokyklinio ugdymo įstaigose vietų ne visada pakanka. Sprendžiant šią problemą bendrojo ugdymo mokyklose atidaromos mišrios ikimokyklinio ir priešmokyklinio ugdymo grupės, statomos naujos bei rekonstruojamos-renovuojamos senos ikimokyklinio ugdymo įstaigos, kurių patalpose atidaromos naujos ikimokyklinio ugdymo grupės. Nuo 2018 m. rugsėjo 1 d. įsteigtos 3 naujos ikimokyklinio ugdymo grupės bendrojo ugdymo mokyklose (Paberžės „Verdenės“ gimnazijoje, Zujūnų gimnazijos Čekoniškių pagrindinio ugdymo skyriuje ir Dūkštų pagrindinėje mokykloje). Iš viso pagal ikimokyklinio ugdymo programą 2018–2019 m. m. ugdomi 2079 vaikai. Be to, sprendžiant šią problemą 2019 m. planuojama įsigyti patalpas su sklypu 5 ikimokyklinio ugdymo grupių vaikų lopšeliui-darželiui Avižienių ir Riešės seniūnijų ribose.

 **Iš viso pagal ikimokyklinio ugdymo programą ugdoma vaikų:**

|  |  |  |  |
| --- | --- | --- | --- |
| ***Ugdymo kalba*** | ***2016–2017 m. m.*** | ***2017–2018 m. m.*** | ***2018–2019 m. m.*** |
| *Grupių skaičius* | *Vaikų skaičius* | *Grupių skaičius* | *Vaikų skaičius* | *Grupių skaičius* | *Vaikų skaičius* |
| *Lietuvių* | 45 | 863 | 47 | 921 | 46 | 868 |
| *Lenkų* | 57 | 1 210 | 60 | 1 214 | 63 | 1 162 |
| *Rusų* | 3 | 64 | 3 | 59 | 2 | 49 |
| ***Iš viso:*** | **105** | **2 137** | **110** | **2 194** | **111** | **2 079** |

 Nuo 2016 m. rugsėjo 1 d. įteisintas privalomas priešmokyklinis ugdymas, kuris pradedamas teikti vaikui, kai tais kalendoriniais metais jam sueina 6 metai. O pagal 2017 m. gruodžio 19 d. Lietuvos Respublikos švietimo įstatymo Nr. I-1489 8, 9 ir 47 straipsnių pakeitimo įstatymąNr. XIII-926, priešmokyklinis ugdymas vaikui gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai. Vilniaus rajono savivaldybės švietimo įstaigose sudarytos visos sąlygos teikti privalomą vaikų ugdymą pagal priešmokyklinio ugdymo programą, atsižvelgiant į kiekvieno vaiko patirtį, galias, ugdymosi poreikius, užtikrinti optimalią vaiko raidą, padėti pasirengti mokytis pagal pradinio ugdymo programą. 2016 metais savivaldybės švietimo įstaigose veikė 61 priešmokyklinio ugdymo grupė, o 2018 metais ėmė veikti jau 65 priešmokyklinio ugdymo grupės, kurias lanko 811 vaikų, nes vadovaujantis Lietuvos Respublikos švietimo įstatymo pakeitimais tėvams (globėjams) jau leista pasirinkti nuo kokio amžiaus – 5 ar 6 metų – jų vaikui pradėti lankyti priešmokyklinio ugdymo grupę, todėl vaikų, norinčių lankyti priešmokyklinio ugdymo grupes, skaičius išaugo ir 2018–2019 m. m. Vilniaus rajono savivaldybės švietimo įstaigose ėmė veikti 65 priešmokyklinio ugdymo grupės.

**Iš viso pagal priešmokyklinio ugdymo programą ugdoma vaikų:**

|  |  |  |  |
| --- | --- | --- | --- |
| ***Ugdymo kalba*** | ***2016–2017 m. m.*** | ***2017–2018 m. m.*** | ***2018–2019 m. m.*** |
| *Grupių skaičius* | *Vaikų skaičius* | *Grupių skaičius* | *Vaikų skaičius* | *Grupių skaičius* | *Vaikų skaičius* |
| *Lietuvių* | 22 | 307 | 20 | 316 | 23 | 352 |
| *Lenkų* | 37 | 340 | 37 | 368 | 39 | 414 |
| *Rusų* | 2 | 42 | 2 | 30 | 3 | 45 |
| ***Iš viso:*** | **61** | **689** | **59** | **714** | **65** | **811** |

Nuo 2015–2016 iki 2018–2019 m. m. Vilniaus rajono savivaldybės švietimo įstaigose ugdomų pirmokų skaičius padidėjo apie 6 procentus (2015–2016 m. m. – 701 pirmokas, 2016–2017 m. m. – 768, 2017–2018 m. m. – 732, 2018–2019 m. m. – 746 pirmokai). Iš viso 2018–2019 m. m. Vilniaus rajono savivaldybės švietimo įstaigose ugdomi 10 447 vaikai/mokiniai.

**Iš viso Vilniaus rajono savivaldybės švietimo įstaigose ugdomų mokinių/vaikų skaičius pagal ugdymo programas:**

|  |  |  |  |
| --- | --- | --- | --- |
| ***Ugdymo programa*** | ***2016–2017 m. m.*** | ***2017–2018 m. m.*** | ***2017–2018 m. m.*** |
| *Grupių skaičius* | *Vaikų/mokinių skaičius* | *Grupių skaičius* | *Vaikų/mokinių skaičius* | *Grupių skaičius* | *Vaikų/mokinių skaičius* |
| *bendrojo ugdymo* |  | 7 541 |  | 7 545 |  | 7 557 |
| *priešmokyklinio ugdymo* | 61 | 689 | 59 | 714 | 65 | 811 |
| *ikimokyklinio ugdymo* | 105 | 2 137 | 110 | 2 194 | 111 | 2 079 |
| ***Iš viso:*** | **166** | **10 367** | **169** | **10 453** |  | **10 447** |

 Pagal ugdymo kalbas 2018–2019 m. m. savivaldybės švietimo įstaigose ugdoma lietuvių ugdomąja kalba 42,86 proc., lenkų – 52,73 proc. ir rusų – 4,41 procento vaikų/mokinių.

**Vilniaus rajono savivaldybės švietimo įstaigose ugdomų mokinių/vaikų skaičius pagal ugdymo kalbas:**

|  |  |  |  |  |
| --- | --- | --- | --- | --- |
| ***Mokslo metai*** | ***Lietuvių*** | ***Lenkų*** | ***Rusų*** | ***Iš viso:*** |
| Mokinių skaičius | % | Mokinių skaičius | % | Mokinių skaičius | % |  |
| ***2016–2017*** | 4 347 | 41,93 | 5 611 | 54,12 | 409 | 3,95 | **10 367** |
| ***2017–2018*** | 4 441 | 42,49 | 5 585 | 53,43 | 427 | 4,08 | **10 453** |
| ***2018-2019*** | 4 483 | 42,86 | 5 504 | 52,73 | 460 | 4,41 | **10 447** |

 Be to, 2018–2019 m. m. pagal neformaliojo vaikų švietimo programą keturiose savivaldybės neformaliojo vaikų švietimo mokyklose ugdomi 904 mokiniai (iš jų: Nemenčinės muzikos mokykloje – 156, Pagirių meno mokykloje – 179, Rudaminos meno mokykloje – 202 ir Vilniaus rajono savivaldybės sporto mokykloje – 367 mokiniai).

**I rajono švietimo prioritetas –**

**Teikti kokybišką, praktine veikla besiremiantį, mokinius įtraukiantį ugdymą ir savalaikę mokymo(si) pagalbą kiekvienam mokiniui**

Švietimo skyrius, įgyvendindamas rajono švietimo prioritetą – **teikti kokybišką, praktine veikla besiremiantį, mokinius įtraukiantį ugdymą ir savalaikę mokymo(si) pagalbą kiekvienam mokiniui** – organizavo nacionalinį mokinių pasiekimų tyrimą, pagrindinio ugdymo pasiekimų patikrinimą, brandos egzaminus, olimpiadas, konkursus, festivalius, varžybas, siekė sudaryti kuo palankesnes ugdymo(si) sąlygas: rūpinosi mokinių pavėžėjimu, socialinės paramos ir kitos pagalbos mokiniams teikimu, mokytojų ir švietimo įstaigų vadovų kvalifikacijos kėlimu bei atestacija, mokyklų ugdymo aplinkos gerinimu, vaikų vasaros poilsio organizavimu.

**Pasiekimai**

Siekiant rajono mokiniams padėti atskleisti savo gabumus, 2018 m. Švietimo skyrius organizavo įvairias rajonines olimpiadas, konkursus, festivalius, kuriuose aktyviai dalyvavo Vilniaus rajono ugdymo įstaigų mokiniai.

**2018 m. rajoninių olimpiadų, konkursų rezultatai**

|  |  |  |  |  |
| --- | --- | --- | --- | --- |
| **Eil. Nr.** | **Mokinio vardas, pavardė** | **Mokykla** | **Mokytojas** | **Vieta** |
| **ANGLŲ KALBOS IIIG rajoninė olimpiada**  |
| 1. | Nikoleta Voitkevič | Nemenčinės Konstanto Parčevskio gimnazija | Inesa Rusecka | **I** |
| 2. | Roland Gulbinovič | Rukainių gimnazija | Ana Paulauskienė | **II** |
| **ANGLŲ KALBOS 9-10 klasių mokinių rajoninis konkursas** |
| 1. | Marcin Sudenis | Nemenčinės Konstanto Parčevskio gimnazija | Jelena Tuminska | **I** |
| 2. | Mantas Kolesovas | Pagirių gimnazija | Dalia Šiniauskaitė | **II** |
| 3. | Edvin Ostapenko | Rudaminos ,,Ryto“ gimnazija | Violeta Vereškienė | **III** |
| 4. | Girstautė Ivanauskaitė | Paberžės ,,Verdenės“ gimnazija | Jūratė Keršulytė | **III** |
| 5. | Suzana Mozarska | Sudervės Mariano Zdziechovskio pagrindinė mokykla | Justina Dainovska | **III** |
| **RUSŲ (UŽSIENIO) KALBOS** **rajoninė olimpiada** |
| 1. | Emilija Ukrainec | Rudaminos Ferdinando Ruščico gimnazija | Lilija Ukrainec | **I** |
| 2. | Karina Mickevičiūtė | Nemenčinės Gedimino gimnazija | Erika Tašlinskaja | **II** |
| 3. | Alfred Andruškevič | Maišiagalos kun. Juzefo Obrembskio gimnazija | Irena Grinevič | **III** |
| **LIETUVIŲ KALBOS IR LITERATŪROS** **rajoninė olimpiada Lietuvos** **ir užsienio lietuviškų mokyklų mokiniams** |
| 1. | Agnė Damarackaitė | Nemenčinės Gedimino gimnazija | Vanda Rinkevič | **I** |
| 2. | Justyna Sadovska | Nemenčinės Gedimino gimnazija | Danuta Petrauskienė | **I** |
| **LIETUVIŲ KALBOS** **rajoninė olimpiada tautinių mažumų mokyklų mokiniams**  |
| 1. | Milena Jermakovič | Medininkų šv. Kazimiero gimnazija | Nadežda Maslauskaitė | **I** |
| 2. | Agnieška Krukovska | Rukainių gimnazija | Lilija Jeremejeva | **II** |
| 3. | Agata Parvicka | Pagirių gimnazija | Alina Ponamariova | **III** |
| **MUZIKOS** **rajoninė olimpiada** |
| 1. | Deimantė Tamašauskaitė | Kalvelių „Aušros“ gimnazija |  | **I** |
| 2. | Goda Bujenauskaitė | Nemenčinės Gedimino gimnazija |  | **I** |
| 3. | Viktorija Šareiko | Nemenčinės Gedimino gimnazija |  | **II** |
| 4. | Milda Jaskevičiūtė | Rudaminos „Ryto“ gimnazija |  | **II** |
| 5. | Laura Makovska | Rudaminos Ferdinando Ruščico gimnazija |  | **III** |
| 6. | Evelina Maksimovič | Zujūnų gimnazija |  | **III** |
| **INFORMACINIŲ TECHNOLIGIJŲ rajoninė olimpiada** |
| 1. | Arnold Autuch | Avižienių gimnazija |  | **I** |
| 2. | Michal Šipkovski | Kalvelių Stanislavo Moniuškos gimnazija |  | **II** |
| 3. | Slavomir Četyrkovski | Marijampolio Meilės Lukšienės gimnazija |  | **III** |
| **FIZIKOS rajoninė olimpiada** |
| 1. | Edvard Romanovski | Nemėžio šv. Rapolo Kalinausko gimnazija |  | **I** |
| 2. | Erik Mickevič | Rudaminos ,,Ryto“ gimnazija |  | **II** |
| 3. | Emilis Gužauskas | Nemenčinės Gedimino gimnazija |  | **III** |
| **MATEMATIKOS rajoninė olimpiada** |
| 1. | Konstanty Keda | Mickūnų gimnazija |  | **III** |
| 2. | Julijan Germanovič | Nemenčinės Konstanto Parčevskio gimnazija |  | **III** |
| **TECHNOLOGIJŲ rajoninė olimpiada** |
| 1. | Viktorija Pročuchanova | Rudaminos Ferdinando Ruščico gimnazija | Irena Lesnevska | **I** |
| 2. | Elvyra Savicka | Nemenčinės Gedimino gimnazija | Daiva Kurpienė | **I** |
| 3. | Agnieška Kovalevska | Bezdonių Julijaus Slovackio gimnazija | Edita Verkovska | **II** |
| 4. | Viktorija Pyž | Kalvelių Stanislavo Moniuškos gimnazija | Teresa Narvoiš | **II** |
| 5. | Emilija Grudzinska | Riešės šv. Faustinos Kovalskos pagrindinė mokykla | Česlava Liachovič | **III** |
| 6. | Sandra Naroiš | Mickūnų gimnazija | Svetlana Monid | **III** |
| **ISTORIJOS rajoninė olimpiada** |
| 1. | Skaistė Marija Skinulytė | Maišiagalos Lietuvos didžiojo kunigaikščio Algirdo gimnazija | Virginija Giedraitytė | **I** |
| 2. | Dariuš Markovski | Avižienių gimnazija | Liusia Lapševič | **II** |
| 3. | Rugilė Andrejevskytė | Marijampolio Meilės Lukšienės gimnazija | Kęstutis Noreika | **II** |
| 4. | Jan Krasovski | Lavoriškių Stepono Batoro gimnazija | Albert Volk | **III** |
| 5. | Evelina Kanarskaitė | Pagirių gimnazija | Janė Mekionienė | **III** |
| **GEOGRAFIJOS rajoninė olimpiada** |
| 1. | Konstanty Keda | Mickūnų gimnazija | Tatjana Koženevska | **I** |
| 2. | Valdemar Borkovski  | Avižienių gimnazija | Natalija Timofejeva | **II** |
| 3. | Raimond Kalninš | Nemėžio šv. Rapolo Kalinausko gimnazija | Gražina Zigmantaitė | **III** |
| **LENKŲ KALBOS rajoninė olimpiada** |
| 1. | Konstanty Keda | Mickūnų gimnazija | Diana Oberlan | **I** |
| 2. | Gabriela Pšednia | Buivydžių Tadeušo Konvickio gimnazija | Irena Šulska | **II** |
| 3. | Deivid Gudanec | Bezdonių Julijaus Slovackio gimnazija | Ana Maciulevič | **II** |
| 4. | Evelina Grochovska | Lavoriškių Stepono Batoro gimnazija | Halina Šturo | **III** |
| 5. | Kamila Ana Herman | Rudaminos Ferdinando Ruščico gimnazija | Ilona Herman | **III** |
| 6. | Marta Lukojc | Lavoriškių Stepono Batoro gimnazija | Ana Burbo | **III** |
| **LENKŲ KALBOS RAŠYBOS konkursas ir mini olimpiada** |
| 1. | Justyna Adaškevič | Kyviškių pagrindinė mokykla | Alicija Rosovska | **I** |
| 2. | Maksimilian Bastin | Rudaminos Ferdinando Ruščico gimnazija | Ilona Herman | **I** |
| 3. | Ariana Marija Gotoviecka | Sudervės Mariano Zdziechovskio pagrindinė mokykla | Regina Danovska | **I** |
| 4. | Ernestas Gulbickis | Nemenčinės Konstanto Parčevskio gimnazija | Krystyna Rostovska | **I** |
| 5. | Karolina Bartoško | Paberžės šv. Stanislavo Kostkos gimnazija | Ana Bartoško | **I** |
| 6. | Izabela Vrublevska | Nemenčinės Konstanto Parčevskio gimnazija | Aldona Sudenis | **I** |
| 7. | Ariana Puncevičiūtė | Paberžės šv. Stanislavo Kostkos gimnazija | Ana Bartoško | **II** |
| 8. | Izabela Byček | Nemenčinės Konstanto Parčevskio gimnazija | Irena Karpavičienė | **II** |
| 9. | Agnieška Girdzevič | Nemenčinės Konstanto Parčevskio gimnazija | Aldona Sudenis | **II** |
| 10. | Milana Rynkevič | Maišiagalos kun. Juzefo Obrembskio gimnazija | Natalia Jankovska | **II** |
| 11. | Tomas Petkevičius | Nemenčinės Konstanto Parčevskio gimnazija | Irena Karpavičienė | **II** |
| 12. | Agnieška Kovalevska | Bezdonių Julijaus Slovackio gimnazija | Edita Klimaševskaja | **II** |
| 13. | Dominika Stankevič | Nemenčinės Konstanto Parčevskio gimnazija | Aldona Sudenis | **II** |
| 14. | Inesa Jusel | Sudervės Mariano Zdziechovskio pagrindinė mokykla | Regina Danovska | **II** |
| 15. | Milena Jermakovič | Medininkų šv. Kazimiero gimnazija | Renata Jočienė | **II** |
| 16. | Olgierd Vieržynski | Maišiagalos kun. Juzefo Obrembskio gimnazija | Valerija Tomašun | **III** |
| 17. | Milana Kovalevska | Rudaminos Ferdinando Ruščico gimnazija | Ilona Herman | **III** |
| 18. | Tomaš Blaževič | Rukainių gimnazija | Lucija Kuzborska | **III** |
| 19. | Živilė Sokolovskytė | Nemenčinės Konstanto Parčevskio gimnazija | Irena Komar | **III** |
| 20. | Viktorija Jurgelevič | Mickūnų gimnazija | Krystyna Vitlicka | **III** |
| 21. | Agata Butkevič | Nemenčinės Konstanto Parčevskio gimnazija | Irena Komar | **III** |
| 22. | Aurelija Tomaševič | Egliškių šv. Jono Bosko gimnazija | Krystyna Deinarovič | **III** |
| 23. | Viktorija Pročuchanova | Rudaminos Ferdinando Ruščico gimnazija | Alina Miloš | **III** |
| 24. | Aurelija Kimsa | Lavoriškių Stepono Batoro gimnazija | Halina Šturo | **III** |
| 25. | Vanesa Šavlis | Buivydžių Tadeušo Konvickio gimnazija | Teresa Gajlun | **III** |
| 26. | Kamilė Chimiak | Juodšilių šv. Uršulės Leduchovskos gimnazija | Elžbieta Zacharevič | **III** |
| 27. | Agata Parvicka | Pagirių gimnazija | Valentina Treščinska | **III** |
| **Rajoninis skaitovų konkursas „Kresy‘2018“** |
| **I kategorija (iki 12 metų)** |
| 1. | Mateuš Koženevski | Mickūnų gimnazija | Diana Oberlan | **I** |
| 2. | Donata Savaneavičiūtė | Pakenės Česlovo Milošo pagrindinė mokykla | Alina Savanievičienė | **II** |
| 3. | Eva Joanna Ludkevič | Paberžės šv. Stanislavo Kostkos gimnazijos skyrius Visalaukės mokykla-daugiafunkcis centras | Lilia Naruševič | **III** |
| 4. | Estela Tamulenaitė | Rudaminos Ferdinando Ruščico gimnazija | Maria Bogdevič | **Pagyrimo raštas** |
| 5. | Daria Rynkevič | Nemenčinės Konstanto Parčevskio gimnazija | Honorata Feklistova | **Pagyrimo raštas** |
| 6. | Gabriela Oleškevič  | Mickūnų gimnazija | Emilia Oberlan | **Pagyrimo raštas** |
| **II kategorija (12-16 metų)** |
| 1. | Dorota Chalkovskytė  | Mickūnų gimnazija | Beata Narunec | **I** |
| 2. | Ervin Narunec | Mickūnų gimnazija | Beata Narunec | **II** |
| 3. | Sabina Žvanskytė | Juodšilių šv. Uršulės Leduchovskos gimnazija | Elžbieta Zacharevič | **III** |
| 4. | Jakub Bill | Nemėžio šv. Rapolo Kalinausko gimnazija | Beata Polakovska | **Pagyrimo raštas** |
| 5. | Karolina Bartoško | Paberžės šv. Stanislavo Kostkos gimnazija | Ana Bartoško | **Pagyrimo raštas** |
| **III kategorija (nuo 16 metų)** |
| 1. | Gabriela Boroško | Medininkų šv. Kazimiero gimnazija | Renata Jočienė | **I** |
| 2. | Adrianas Stankevičius | Avižienių gimnazija | Lilia Vojcechovska | **II** |
| 3. | Milena Jermakovič | Medininkų šv. Kazimiero gimnazija | Renata Jočienė | **III** |
| 4. | Evelina Vorobjova | Paberžės šv. Stanislavo Kostkos gimnazija | Ana Bartoško | **Pagyrimo raštas** |
| 5. | Alfred Andruškevič | Maišiagalos kun. Juzefo Obrembskio gimnazija | Valeria Tomašun | **Pagyrimo raštas** |
|  **TIKYBOS rajoninis konkursas „MANO SIELA ŠLOVINA DIEVĄ“** |
| 1. |  | Kyviškių pagrindinė mokykla | Lilija Spiridovič | **I** |
| 2. |  | Kalvelių Stanislavo Moniuškos gimnazija | Lilija Spiridovič | **II** |
| 3. |  | Rakonių pagrindinė mokykla | Anželika Kačkan | **III** |
| **Patriotinės ir religinės dainos festivalis „(...) Ukochana moja ziemio...“** |
| 1. | Rosela Maluk | Rudaminos Ferdinando Ruščico gimnazija |  | **Grand Prix**  |
| 2. | Ivona Severyn | Egliškių šv. Jano Bosko gimnazija |  | **Laureatas** |
| 3. | Kinga Levko | Mostiškių mokykla–daugiafunkcis centras |  |
| 4. | Mažena Mackevič | Pakenės Česlovo Milošo pagrindinė mokykla |  |
| 5. | Inesa Pilecka | Maišiagalos kun. Juzefo Obrembskio gimnazija |  |
| 6. | Justyna Tankelun | Nemėžio šv. Rapolo Kalinausko gimnazija |  |
| **CHEMIJOS rajoninė olimpiada** |
| 1. | Rūta Drungaitė | Rudaminos ,,Ryto“ gimnazija | Jūratė Savičienė | **I** |
| 2. | Martynas Mikučionis | Pagirių gimnazija | Irena Babinska | **I** |
| 3. | Ernest Potapov | Nemėžio šv. Rapolo Kalinausko gimnazija | Juliana Buiko | **I** |
| 4. | Konstanty Keda | Mickūnų gimnazija | Galina Kumpan | **I** |
| 5. | Einartas Zacharevičius | Pagirių gimnazija | Irena Babinska | **II** |
| 6. | Ernestas Gulbickis | Nemenčinės Konstanto Parčevskio gimnazija | Galina Verikienė | **II** |
| 7. | Sandra Šilobrit | Pagirių gimnazija | Irena Babinska | **II** |
| 8. | Karolina Petrusevič | Rudaminos Ferdinando Ruščico gimnazija | Regina Boris | **II** |
| 9. | Karina Narbutaitė | Maišiagalos Lietuvos didžiojo kunigaikščio Algirdo gimnazija | Audronė Vaitkevičienė | **III** |
| 10. | Eva Novikaitė | Nemenčinės Konstanto Parčevskio gimnazija | Galina Verikienė | **III** |
| 11. | Karina Mickevičiutė | Nemenčinės Gedimino gimnazija | Ilona Brazinskienė | **III** |
| 12. | Tedas Laurinaitis | Pagirių gimnazija | Irena Babinska | **III** |
| 13. | Gabrielė Gutparakytė | Riešės gimnazija (ŠMM mokykla) | Alicija Bilinska | **III** |
| **BIOLOGIJOS rajoninė olimpiada** |
| 1. | Konstanty Keda | Mickūnų gimnazija | Eleonora Makovska | **I** |
| 2. | Edvard Romanovski | Nemėžio šv. Rapolo Kalinausko gimnazija | Ala Belevič | **I** |
| 3. | Ernestas Gulbickis | Nemenčinės Konstanto Parčevskio gimnazija | Regina Komar | **I** |
| 4. | Ernest Potapov | Nemėžio šv. Rapolo Kalinausko gimnazija | Ala Belevič | **I** |
| 5. | Laurita Radiševska | Mickūnų gimnazija | Eleonora Makovska | **II** |
| 6. | Martynas Mikučionis | Pagirių gimnazija | Stasė Orlakienė | **II** |
| 7. | Barbara Šipkovska | Kalvelių Stanislavo Moniuškos gimnazija | Marija Gerasimovič | **II** |
| 8. | Valdemar Borkovski | Avižienių gimnazija | Alicija Jankūnienė | **II** |
| 9. | Karina Boguslavska | Paberžės ,,Verdenės“ gimnazija | Regina Stankevičienė | **III** |
| 10. | Eugenijus Borisenko | Bezdonių ,,Saulėtekio“ pagrindinė mokykla | Sigita Čiurlienė | **III** |
| 11. | Miglė Butkevič | Maišiagalos Lietuvos didžiojo kunigaikščio Algirdo gimnazija | Renata Dikčiūtė | **III** |
| 12. | Uršulina Lyndo | Nemenčinės Konstanto Parčevskio gimnazija | Regina Komar | **III** |
| 13. | Daniel Mikulevič | Kalvelių ,,Aušros“ gimnazija | Irina Filipova | **III** |

Gabiausi mokiniai atstovavo rajonui tarptautinėse ir respublikinėse olimpiadose, konkursuose bei varžybose. 2018 m. Vilniaus rajono savivaldybės mokyklų mokiniai sėkmingai dalyvavo respublikinėse (biologijos, lenkų, lietuvių kalbos, užsienio (rusų)) olimpiadose bei konkursuose – laimėtos 9 prizinės I–III vietos, 8 mokiniai apdovanoti Pagyrimo raštais, o 5 mokiniai tarptautiniame matematikos konkurse ,,Kengūra“ pateko į 50-tuką geriausiųjų Lietuvoje.

Antrus metus iš eilės Vilniaus r. Mickūnų gimnazijos mokinys Konstanty Keda tapo respublikinio etapo biologijos olimpiados I vietos laimėtoju. Taip pat I vietą laimėjo Medininkų šv. Kazimiero gimnazijos mokinė Milena Jermakovič respublikinėje lietuvių kalbos olimpiadoje tautinių mažumų mokyklų mokiniams, o II vietą – Agnė Damarackaitė iš Nemenčinės Gedimino gimnazijos lietuvių kalbos ir literatūros respublikinėje olimpiadoje Lietuvos ir užsienio lietuviškų mokyklų mokiniams. Be to, po dvi II vietas Vilniaus rajono savivaldybės mokyklų mokiniai laimėjo respublikinėje rusų (užsienio) kalbos olimpiadoje bei respublikiniame skaitovų konkurse ,,Kresy‘2018“ ir dvi III vietas – respublikinėje lenkų kalbos ir literatūros olimpiadoje.

**2018 m. respublikinių bei tarptautinių olimpiadų, konkursų rezultatai**

|  |  |  |  |  |
| --- | --- | --- | --- | --- |
| **Eil. Nr.** | **Mokinio vardas, pavardė** | **Mokykla** | **Mokytojas** | **Vieta** |
| **BIOLOGIJOS respublikinė olimpiada** |
| 1. | Konstanty Keda | Mickūnų gimnazija | Eleonora Makovska | **I** |
| **LIETUVIŲ KALBOS** **respublikinė olimpiada tautinių mažumų mokyklų mokiniams** |
| 1. | Milena Jermakovič | Medininkų šv. Kazimiero gimnazija | Nadežda Maslauskaitė | **I** |
| 2. | Agata Parvicka | Pagirių gimnazija | Alina Ponamariova | **Pagyrimo raštais** |
| 3. | Agnieška Krukovska | Rukainių gimnazija | Lilija Jeremejeva | **Pagyrimo raštais** |
| 4. | Suzana Mozarska | Sudervės Mariano Zdziechovskio pagrindinė mokykla | Vita Burzdžiuvienė | **Pagyrimo raštais** |
| **LIETUVIŲ KALBOS IR LITERATŪROS** **respublikinė olimpiada Lietuvos** **ir užsienio lietuviškų mokyklų mokiniams** |
| 1. | Agnė Damarackaitė | Nemenčinės Gedimino gimnazija | Vanda Rinkevič | **II** |
| **RUSŲ (UŽSIENIO) KALBOS** **respublikinė olimpiada**  |
| 1. | Karina Mickevičiūtė | Nemenčinės Gedimino gimnazija | Erika Tašlinskaja | **II** |
| 2. | Emilija Ukrainec | Rudaminos Ferdinando Ruščico gimnazija | Lilija Ukrainec | **II** |
| **LENKŲ KALBOS IR LITERATŪROS respublikinė olimpiada** |
| 1. | Konstanty Keda | Mickūnų gimnazija | Diana Oberlan | **III** |
| 2. | Kamila Ana Herman | Rudaminos Ferdinando Ruščico gimnazija | Ilona Herman | **III** |
| 3. | Deivid Gudanec | Bezdonių Julijaus Slovackio gimnazija | Ana Maciulevič | **Pagyrimo raštais****Pagyrimo raštais****Pagyrimo raštais** |
| 4. | Evelina Grochovska | Lavoriškių Stepono Batoro gimnazija | Halina Šturo |
| 5. | Karina Katažina Januškevič | Juodšilių šv. Uršulės Leduchovskos gimnazija | Ieva Kupcevič |
| **Respublikinis skaitovų konkursas „Kresy‘2018“** |
| **I kategorija (iki 12 metų)** |
| 1. | Mateuš Koženevski | Mickūnų gimnazija | Diana Oberlan | **II** |
| 2. | Estela Tamulenaitė | Rudaminos Ferdinando Ruščico gimnazija | Maria Bogdevič | **Pagyrimo raštas** |
| **II kategorija (12-16 metų)** |
| 1. | Ervin Narunec | Mickūnų gimnazija | Beata Narunec | **II** |
| 2. | Jakub Bill | Nemėžio šv. Rapolo Kalinausko gimnazija | Beata Polakovska | **Pagyrimo raštas** |
| **Tarptautinis matematikos konkursas „Kengūra‘2018“** |
| 1. | Olivija Mangevičiūtė | Maišiagalos kun. Juzefo Obrembskio gimnazija – vienas 5 klasės mokinys | Danuta Aliuk | **Pateko į 50-tuką geriausių Lietuvoje** |
| 2.3. | Žygimantas Kazėnas,Petras Šniūrevičius | Maišiagalos Lietuvos didžiojo kunigaikščio Algirdo gimnazija – du 5 klasės mokiniai | Laimutė Maslinskienė |
| 4. | Emilis Gužauskas | Nemenčinės Gedimino gimnazija – vienas 12 klasės mokinys | Daiva Losinskienė |
| 5. | Maksimiljan Bastin | Rudaminos Ferdinando Ruščico gimnazija – vienas 5 klasės mokinys | Halina Nikončik |

11 savivaldybės mokyklų komandų dalyvavo saugaus eismo konkurso „Saugokime jaunas gyvybes keliuose“ pradinių klasių mokinių saugaus eismo varžybose „Šviesoforas“. I vietą iškovojo Bezdonių „Saulėtekio“ pagrindinės mokyklos komanda, II vietą – Maišiagalos Lietuvos didžiojo kunigaikščio Algirdo gimnazijos komanda, o III vietą – Kalvelių „Aušros“ gimnazijos komanda.

2018 m. Vilniaus rajono savivaldybės sporto mokyklos auklėtiniai dalyvavo 26 tarptautinėse ir 35 respublikinėse varžybose. Tarptautinėse varžybose iškovojo 25 aukso, 19 sidabro ir 17 bronzos medalių, o Lietuvos Respublikos čempionatuose, pirmenybėse ir respublikinėse varžybose – 49 aukso, 42 sidabro ir 44 bronzos medalius.

|  |  |  |  |
| --- | --- | --- | --- |
| **Sporto laimėjimai** | **Aukso medaliai** | **Sidabro medaliai** | **Bronzos medaliai** |
| Tarptautinėse varžybose | 25 | 19 | 17 |
| Respublikinėse varžybose | 49 | 42 | 44 |

Vilniaus rajono savivaldybės sporto mokyklos auklėtiniai 2018 m. dalyvavo Europos jaunimo biatlono taurės varžybose Čekijoje, Europos jaunimo biatlono čempionate Slovėnijoje bei  Pasaulio jaunimo ir jaunių čempionate Otėpėje. Sporto mokyklos auklėtinis Nikita Romanov Lietuvos biatlono rinktinės sudėtyje atstovavo šaliai Europos biatlono taurės varžybose Austrijoje ir Italijoje, o Viktorija Romanova ir Sara Urumova Prancūzijoje ir Šveicarijoje startavo Pasaulio jaunimo biatlono taurės varžybose. Baltijos šalių biatlono taurės varžybose Sankt Peterburge sprinto rungtyje Viktorija Romanova užėmė III vietą. Masinio starto varžybose Vilniaus rajono savivaldybės sporto mokyklos auklėtiniai Nikita Romanov iškovojo II vietą, Viktorija Romanova – I vietą, mišrių vienetų estafečių varžybose Viktorija ir Nikita Romanovai iškovojo I vietą, o  Sara Urumova ir Romualdas Aleksandrovas – II vietą.

17 sporto mokyklos auklėtinių yra pakviesti į Lietuvos suaugusiųjų, jaunimo ar jaunių biatlono, lengvosios atletikos, imtynių ir žolės riedulio rinktines.

2018 m. Lietuvos mokyklų žaidynių įvairių sporto šakų varžybose Vilniaus rajono savivaldybės mokyklos iškovojo įvairias prizines vietas:

šautuvo rungtis – Zujūnų gimnazijos mišri komanda iškovojo III vietą;

smiginis – Juodšilių šv. Uršulės Leduchovskos merginų komanda iškovojo I vietą;

tinklinis – Avižienių gimnazijos merginų komanda iškovojo II vietą ir Egliškių šv. Jono Bosko gimnazijos vaikinų komanda iškovojo II vietą;

slidinėjimas – Nemenčinės Konstanto Parčevskio gimnazijos vaikinų komanda iškovojo I vietą;

turizmo varžybos – Kyviškių pagrindinės mokyklos berniukų komanda iškovojo III vietą.

2018 m. Lietuvos kaimo vietovių mokyklų žaidynių įvairių sporto šakų varžybose Vilniaus rajono savivaldybės mokyklos irgi iškovojo įvairias prizines vietas:

tinklinis – Avižienių gimnazijos merginų komanda kaimo vietovių mokyklų žaidynėse iškovojo I vietą ir Egliškių šv. Jono Bosko gimnazijos vaikinų komanda iškovojo I vietą;

futbolas 5x5 – Marijampolio Meilės Lukšienės gimnazijos merginų komanda iškovojo II vietą;

krepšinis 3x3 – Pagirių gimnazijos merginų komanda iškovojo III vietą;

stalo tenisas – Mickūnų gimnazijos berniukų ir merginų komandos iškovojo I vietą;

šaškės – Mickūnų gimnazijos komanda iškovojo II vietą.

Tarp 46 šalies rajonų, 2017–2018 m. m. dalyvavusių Lietuvos mokyklų žaidynių kaimo vietovių mokyklų varžybose, Vilniaus rajonas užėmė III prizinę vietą, o Lietuvos mokyklų žaidynių Lietuvos miestų ir rajonų 2 grupės įskaitoje užėmė V vietą.

Vilniaus rajono savivaldybės meno ir muzikos mokyklų solistai, pianistai, kanklininkai, fleitistai, ansambliai, chorai, akordeonų orkestras, styginių ir pučiamųjų instrumentų ansambliai taip pat dalyvavo tarptautiniuose, respublikiniuose, regioniniuose konkursuose, festivaliuose, kuriuose Nemenčinės muzikos mokyklos mokiniai pelnė **26** laureatų bei **18** diplomantų vardų, Pagirių meno mokyklos mokiniai pelnė **27** laureatų ir **32** diplomantų vardus, Rudaminos meno mokyklos ugdytiniai – **32** laureatų ir **24** diplomantų vardus bei **15** prizinių vietų.

**Egzaminai**

 Brandos egzaminai ir pagrindinio ugdymo pasiekimų patikrinimas – rodikliai, atspindintys minėto švietimo prioriteto įgyvendinimo rezultatus.

 Švietimo skyrius, vykdydamas savo funkcijas, sudarė egzaminų vykdymo ir vertinimo centrus bei užtikrino sklandų egzaminų vykdymą. 2018 m. brandos egzaminus laikė 630, iš jų 532 Vilniaus rajono savivaldybės mokyklų dvyliktokai.

|  |  |
| --- | --- |
| Metai | Kandidatai |
| Vilniaus rajono švietimo įstaigos | Vilniaus rajono savivaldybės mokyklos |
| 2018 | 630 | 532 |
| 2017 | 639 | 539 |
| 2016 | 696 | 554 |
| 2015 | 744 | 577 |
| 2014 | 725 | 549 |

 Daugiausia savivaldybės mokyklų abiturientų laikė šiuos valstybinius brandos egzaminus (toliau – VBE): lietuvių kalbos ir literatūros – 299 mokiniai (tai sudaro 56,2 %; 2017 m. – 51,0 %, 2016 m. – 54,3 %), užsienio (anglų) kalbos – 306 mokiniai (57,5 %; 2017 m. – 48,6 %, 2016 m. – 46 %), matematikos – 261 mokinys (49,1 %; 2017 m. – 43,6 %, 2016 m. – 50 %) bei užsienio (rusų) kalbos – 261 mokinys (49,1 %; 2017 m. – 47,5 %, 2016 m. – 52,2 %).

 Lyginant su 2017 m., 2018 m. daugiau abiturientų pasirinko laikyti lietuvių kalbos ir literatūros, matematikos, užsienio (anglų, rusų) kalbų, istorijos bei chemijos valstybinius brandos egzaminus.

 2018 m. Vilniaus rajono savivaldybės mokyklų abiturientai 100 proc. išlaikė biologijos, chemijos, fizikos, informacinių technologijų, geografijos bei užsienio (anglų, rusų, vokiečių) kalbų VBE, bet blogiau istorijos, lietuvių kalbos ir literatūros bei matematikos valstybinius brandos egzaminus.

|  |
| --- |
| **2018 metų valstybinių brandos egzaminų rezultatai** |
|  |  |  |  |  |  |  |  |  |  |  |  |  |  |  |  |
|   | **Lietuvių kalba ir literatūra** | **Matematika** | **Anglų kalba** | **Rusų kalba** | **Vokiečių kalba** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **Neiš****laikė** | **neišlaikė %** |
|
| **Savivaldybės mokyklos**  | 299 | 62 | **20,74** | 261 | 36 | **13,79** | 306 | 0 | **0,00** | 261 | 0 | **0,00** | 3 | 0 | **0,00** |
|  |   |   |   |   |   |   |   |   |   |   |   |   |   |   |   |
| **ŠMM Vilniaus rajono mokyklos** | 45 | 3 | 6,67 | 42 | 3 | 7,14 | 37 | 0 | 0,00 | 31 | 0 | 0,00 | 0 | 0 | 0,00 |
|  |   |   |   |   |   |   |   |   |   |   |   |   |   |   |   |
| **Vilniaus rajono mokyklos** | 344 | 65 | 18,90 | 303 | 39 | 12,87 | 343 | 0 | 0,00 | 292 | 0 | 0,00 | 3 | 0 | 0,00 |
|   |   |   |   |   |   |   |   |   |   |   |   |   |   |   |   |
| **Visa Lietuva** | 18 339 | 1 587 | 8,65 | 17 056 | 2 179 | 12,78 | 20 182 | 135 | 0,67 | 1 712 | 3 | 0,18 | 80 | 1 | 1,25 |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|   | **Fizika** | **Geografija** | **Istorija** | **Biologija** | **Chemija** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** | laikė  | **neišlaikė** | **neišlaikė %** |
|
| **Savivaldybės mokyklos**  | 26 | 0 | **0,00** | 26 | 0 | **0,00** | 153 | 9 | **5,88** | 68 | 0 | **0,00** | 11 | 0 | **0,00** |
|  |   |   |   |   |   |   |   |   |   |   |   |   |   |   |   |
| **ŠMM Vilniaus rajono mokyklos** | 6 | 1 | 16,67 | 13 | 0 | 0,00 | 17 | 1 | 5,88 | 12 | 0 | 0,00 | 4 | 0 | 0,00 |
|  |   |   |   |   |   |   |   |   |   |   |   |   |   |   |   |
| **Vilniaus rajono mokyklos** | 32 | 1 | 3,13 | 39 | 0 | 0,00 | 170 | 10 | 5,88 | 80 | 0 | 0,00 | 15 | 0 | 0,00 |
|   |   |   |   |   |   |   |   |   |   |   |   |   |   |   |   |
| **Visa Lietuva** | 2 506 | 55 | 2,19 | 3 263 | 123 | 3,77 | 9 279 | 439 | 4,73 | 6 359 | 80 | 1,26 | 1 385 | 21 | 1,52 |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|   | **Informacinės technologijos** | **Iš viso** |
| laikė  | **neišlaikė** | **neišlaikė %** | laikė  | **neišlaikė** | **neišlaikė %** |
|
| **Savivaldybės mokyklos**  | 37 | 0 | **0,00** | 1 451 | 107 | **7,37** |
|  |   |   |   |   |   |   |
| **ŠMM Vilniaus rajono mokyklos** | 7 | 0 | 0,00 | 214 | 8 | 3,74 |
|  |   |   |   |   |   |   |
| **Vilniaus rajono mokyklos** | 44 | 0 | 0,00 | 1 665 | 115 | 6,91 |
|   |   |   |   |   |   |   |
| **Visa Lietuva** | 2 420 | 67 | 2,77 | 82 581 | 4 690 | 5,68 |

 2018 m., lyginant su 2017 m., „šimtukininkų“ skaičius Vilniaus rajone beveik padvigubėjo. Maksimalius įvertinimus už valstybinius brandos egzaminus gavo net 52 Vilniaus rajono savivaldybės gimnazijų abiturientai ir 3 abiturientai iš Švietimo ir mokslo ministerijai priklausančių Vilniaus rajono valstybinių mokyklų. Aukščiausius įvertinimus dvyliktokai gavo už užsienio (anglų, rusų) kalbų, matematikos, informacinių technologijų, istorijos bei lietuvių kalbos ir literatūros valstybinius brandos egzaminus. Vienas abiturientas iš Bezdonių Julijaus Slovackio gimnazijos gavo du ,,šimtukus“ už užsienio (rusų) kalbos ir istorijos, o Mickūnų gimnazijos abiturientas Konstanty Keda gavo net tris „šimtukus“ už užsienio (anglų, rusų) kalbų bei matematikos valstybinius brandos egzaminus ir buvo pasveikintas Valdovų rūmuose drauge su geriausiais Lietuvos abiturientais.

 Geriausiai Vilniaus rajono savivaldybės mokyklų abiturientams sekėsi laikyti užsienio (rusų) kalbos valstybinį brandos egzaminą – net 43 savivaldybės mokyklų abiturientai gavo maksimalius 100 balų įvertinimus (iš Avižienių gimnazijos – 3 abiturientai, Bezdonių Julijaus Slovackio – 2, Buivydžių Tadeušo Konvickio – 1, Kalvelių ,,Aušros – 2, Kalvelių Stanislavo Moniuškos – 5, Maišiagalos kun. Juzefo Obrembskio – 2, Maišiagalos Lietuvos didžiojo kunigaikščio Algirdo – 1, Mickūnų – 4, Nemenčinės Gedimino – 4, Nemenčinės Konstanto Parčevskio – 6, Nemėžio šv. Rapolo Kalinausko – 7, Paberžės šv. Stanislavo Kostkos – 1, Rudaminos Ferdinando Ruščico – 4, Zujūnų gimnazijos – 1). Už anglų kalbos valstybinį brandos egzaminą maksimalius 100 balų įvertinimus gavo 5 abiturientai: iš Kalvelių ,,Aušros gimnazijos – 1 abiturientas, Mickūnų – 1, Nemenčinės Gedimino – 1, Nemėžio šv. Rapolo Kalinausko – 1 ir Pagirių gimnazijos – 1. Be to, viena abiturientė 100 balų įvertinimą gavo už lietuvių kalbos ir literatūros VBE ir vienas abiturientas už informacinių technologijų VBE iš Pagirių gimnazijos bei vienas abiturientas už istorijos VBE iš Bezdonių Julijaus Slovackio gimnazijos.

**100 balų 2018 m. valstybinių brandos egzaminų įvertinimai**

|  |  |  |  |  |
| --- | --- | --- | --- | --- |
| ***Eil. Nr.*** | ***Abituriento vardas, pavardė*** | ***Mokomoji kalba*** | ***Dalykas*** | ***Švietimo įstaiga*** |
| 1 | BRIGITA LUŠČINSKAITĖ | lietuvių | Užsienio kalba (anglų) | Nemėžio šv. Rapolo Kalinausko gimnazija |
| 2 | EVALD SEMENIK | lenkų | Užsienio kalba (rusų) |
| 3 | ANASTASIJA MANDZIUK | lietuvių | Užsienio kalba (rusų) |
| 4 | KAROLINA ADAMOVIČ | lietuvių | Užsienio kalba (rusų) |
| 5 | GLORIJA RUFI DULKO | lietuvių | Užsienio kalba (rusų) |
| 6 | OSKAR DZIKEVIČ | lietuvių | Užsienio kalba (rusų) |
| 7 | RAIMOND KALNINŠ | lietuvių | Užsienio kalba (rusų) |
| 8 | EVELINA KROPA | lietuvių | Užsienio kalba (rusų) |
|  |  |  | **Iš viso:** | **8** |
| 9 | KONSTANTY KEDA | lenkų | Matematika  | Mickūnų gimnazija |
| Užsienio kalba (anglų) |
| Užsienio kalba (rusų) |
| 10 | AGNIEŠKA BALCEVIČ | lenkų | Užsienio kalba (rusų) |
| 11 | JULIA GOTOVSKI | lenkų | Užsienio kalba (rusų) |
| 12 | DANIEL ŠABLOVSKI | lenkų | Užsienio kalba (rusų) |
|  |  |  | **Iš viso:** | **6** |
| 13 | JUOZAS GELAŽANSKAS | lenkų | Užsienio kalba (rusų) | Nemenčinės Konstanto Parčevskio gimnazija |
| 14 | ERNESTAS PETKEVIČIUS | lenkų | Užsienio kalba (rusų) |
| 15 | GABRIELĖ PETROVIČ | lenkų | Užsienio kalba (rusų) |
| 16 | JUSTYNA GOLOVNIA | lenkų | Užsienio kalba (rusų) |
| 17 | MONIKA KOMAROVSKA | lenkų | Užsienio kalba (rusų) |
| 18 | PAULINA PIŠČALOVA | lenkų | Užsienio kalba (rusų) |
|  |  |  | **Iš viso:** | **6** |
| 19 | MAŽENA KUŠLEVIČ | lenkų | Užsienio kalba (rusų) | Kalvelių Stanislavo Moniuškos gimnazija |
| 20 | EVELINA PARCHOMENKO | lenkų | Užsienio kalba (rusų) |
| 21 | BEATA PODVORSKA | lenkų | Užsienio kalba (rusų) |
| 22 | DOROTA STANKEVIČ | lenkų | Užsienio kalba (rusų) |
| 23 | BRYGIDA ZAJANKOVSKA | lenkų | Užsienio kalba (rusų) |
|  |  |  | **Iš viso:** | **5** |
| 24 | KAMILĖ NARUŠEVIČIŪTĖ | lietuvių | Užsienio kalba (rusų) | Nemenčinės Gedimino gimnazija |
| 25 | JUSTYNA SADOVSKA | lietuvių | Užsienio kalba (anglų) |
| 26 | ERIKA AZATOVA | lietuvių | Užsienio kalba (rusų) |
| 27 | ROLAND MIŠKUNEC | lietuvių | Užsienio kalba (rusų) |
| 28 | ELŽBIETA PERVEINIS | lietuvių | Užsienio kalba (rusų) |
|  |  |  | **Iš viso:** | **5** |
| 29 | ROBERTA BELEVIČ | lenkų | Užsienio kalba (rusų) | Rudaminos Ferdinando Ruščico gimnazija |
| 30 | EDGAR PAVLIUKOVIČ | lenkų | Užsienio kalba (rusų) |
| 31 | JAN KUČKO | lenkų | Užsienio kalba (rusų) |
| 32 | AGATA LUTOVA | lenkų | Užsienio kalba (rusų) |
|  |  |  | **Iš viso:** | **4** |
| 33 | ARNAS BLAŠKYS | lietuvių | Informacinės technologijos | Pagirių gimnazija |
| 34 | KAROLINA JADZEVIČIŪTĖ | lietuvių | Lietuvių kalba ir literatūra |
| 35 | EVELINA KANARSKAITĖ | lietuvių | Užsienio kalba (anglų) |
|  |  |  | **Iš viso:** | **3** |
| 36 | JOLANTA GERULSKA | lenkų | Užsienio kalba (rusų) | Avižienių gimnazija |
| 37 | MIROSLAVA KULAKOVSKA | lenkų | Užsienio kalba (rusų) |
| 38 | VLADAS GRIGAS | lietuvių | Užsienio kalba (rusų) |
|  |  |  | **Iš viso:** | **3** |
| 39 | ELIGIJUS BALUKONIS | lietuvių | Užsienio kalba (rusų) | Kalvelių „Aušros“ gimnazija |
| 40 | DARIUŠ CIUNOVIČ | lietuvių | Užsienio kalba (rusų) |
| 41 | KORNELIJA SUBOČ | lietuvių | Užsienio kalba (anglų) |
|  |  |  | **Iš viso:** | **3** |
| 42 | MAREK PILECKAS | lenkų | Užsienio kalba (rusų) | Maišiagalos kun. Juzefo Obrembskio gimnazija |
| 43 | EVELINA JATKEVIČ | lenkų | Užsienio kalba (rusų) |
|  |  |  | **Iš viso:** | **2** |
| 44 | DIANA GRIGOROVIČ | lenkų | Užsienio kalba (rusų) | Bezdonių Julijaus Slovackio gimnazija |
| 45 | DEIVID GUDANEC | lenkų | Užsienio kalba (rusų) |
| Istorija |
|  |  |  | **Iš viso:** | **3** |
| 46 | MAŽENA MARKOVSKA | lenkų | Užsienio kalba (rusų) | Zujūnų gimnazija |
|  |  |  | **Iš viso:** | **1** |
| 47 | PAVEL MARKOVSKI | lenkų | Užsienio kalba (rusų) | Paberžės šv. Stanislavo Kostkos gimnazija |
|  |  |  | **Iš viso:** | **1** |
| 48 | DARIJA FEDOTENKOVA | lietuvių | Užsienio kalba (rusų) | Maišiagalos Lietuvos didžiojo kunigaikščio Algirdo gimnazija |
|  |  |  | **Iš viso:** | **1** |
| 49 | SAMANTA VOLODKO | lenkų | Užsienio kalba (rusų) | Buivydžių Tadeušo Konvickio gimnazija |
|  |  |  | **Iš viso:** | **1** |
|  |  |  |  | **Iš viso: 52** |
| 50 | Erik Sivko | lietuvių | Užsienio kalba (rusų) | Juodšilių ,,Šilo“ gimnazija |
|  |  |  | **Iš viso:** | **1** |
| 51 | Augustas Lapinskas | lietuvių | Užsienio kalba (anglų) | Riešės gimnazija |
| 52 | Kotryna Verbylaitė | lietuvių | Užsienio kalba (anglų) |
|  |  |  | **Iš viso:** | **2** |
|  |  |  |  | **Iš viso: 3** |

**„Šimtukininkus“ 2018 m. parengė šios 15 iš 24 Vilniaus rajono savivaldybės gimnazijų:**

* Nemėžio šv. Rapolo Kalinausko gimnazija – 8 abiturientai;
* Nemenčinės Konstanto Parčevskio gimnazija – 6 abiturientai;
* Kalvelių Stanislavo Moniuškos gimnazija – 5 abiturientai;
* Nemenčinės Gedimino gimnazija – 5 abiturientai;
* Mickūnų gimnazija – 4 abiturientai;
* Rudaminos Ferdinando Ruščico gimnazija – 4 abiturientai;
* Avižienių gimnazija – 3 abiturientai;
* Kalvelių „Aušros“ gimnazija – 3 abiturientai;
* Pagirių gimnazija – 3 abiturientai;
* Bezdonių Julijaus Slovackio gimnazija – 2 abiturientai;
* Maišiagalos kun. Juzefo Obrembskio gimnazija – 2 abiturientai;
* Buivydžių Tadeušo Konvickio gimnazija – 1 abiturientas;
* Maišiagalos Lietuvos didžiojo kunigaikščio Algirdo gimnazija – 1 abiturientas;
* Paberžės šv. Stanislavo Kostkos gimnazija – 1 abiturientas;
* Zujūnų gimnazija – 1 abiturientas.

**2018 m. 100 balų valstybinių brandos egzaminų įvertinimai**

|  |  |  |  |
| --- | --- | --- | --- |
| ***Eil. Nr.*** | ***Švietimo įstaiga*** | ***Dalykas*** | ***Mokinių skaičius*** |
| 1 | Avižienių gimnazija | Užsienio kalba (rusų) | 3 |
| 2 | Bezdonių Julijaus Slovackio gimnazija | Užsienio kalba (rusų)Istorija | 21 |
| 3 | Buivydžių Tadeušo Konvickio gimnazija | Užsienio kalba (rusų) | 1 |
| 4 | Kalvelių ,,Aušros“ gimnazija | Užsienio kalba (anglų)Užsienio kalba (rusų) | 12 |
| 5 | Kalvelių Stanislavo Moniuškos gimnazija | Užsienio kalba (rusų) | 5 |
| 6 | Maišiagalos kun. Juzefo Obrembskio gimnazija | Užsienio kalba (rusų) | 2 |
| 7 | Maišiagalos Lietuvos didžiojo kunigaikščio Algirdo gimnazija | Užsienio kalba (rusų) | 1 |
| 8 | Mickūnų gimnazija | Užsienio kalba (anglų)Užsienio kalba (rusų)Matematika | 141 |
| 9 | Nemenčinės Gedimino gimnazija | Užsienio kalba (anglų)Užsienio kalba (rusų) | 14 |
| 10 | Nemenčinės Konstanto Parčevskio gimnazija | Užsienio kalba (rusų) | 6 |
| 11 | Nemėžio šv. Rapolo Kalinausko gimnazija | Užsienio kalba (anglų)Užsienio kalba (rusų) | 17 |
| 12 | Paberžės šv. Stanislavo Kostkos gimnazija | Užsienio kalba (rusų) | 1 |
| 13 | Pagirių gimnazija | Informacinės technologijosLietuvių kalba ir literatūraUžsienio kalba (anglų) | 111 |
| 14 | Rudaminos Ferdinando Ruščico gimnazija | Užsienio kalba (rusų) | 4 |
| 15 | Zujūnų gimnazija | Užsienio kalba (rusų) | 1 |
|  |  | Iš viso: | 49 mokiniai, 100 balų įvertinimai – 52  |

 Visi mokiniai, pelnę aukščiausius valstybinių brandos egzaminų rezultatus ir respublikinių olimpiadų ir konkursų nugalėtojai bei juos rengę mokytojai buvo apdovanoti Mero padėkos raštais ir atminimo dovanomis iškilmingoje ceremonijoje ,,Geriausias mokinys 2018“ Maišiagalos Houvalto rūmuose.

 Nors šie rodikliai liudija apie gana aukštą savivaldybės mokyklų ugdymo kokybę, tačiau kitais mokslo metais savivaldybės mokyklos turėtų siekti dar geresnių mokymosi rezultatų, kad mažėtų mokinių, neišlaikiusių brandos egzaminus, skaičius.

 Pagrindinio ugdymo pasiekimų patikrinime (toliau – PUPP) dalyvavo 630 (2017 metais – 612) Vilniaus rajono savivaldybės mokyklų mokinių. 2018 m. savivaldybės mokyklų mokiniai geriau negu visos respublikos dešimtokai išlaikė matematikos PUPP: vidurkis respublikoje – 4,76, savivaldybėje – 4,86 (2017 m. vidurkis respublikoje – 5,84, savivaldybėje – 5,70). Matematikos PUPP lenkų mokomąja kalba mokinių vidurkis savivaldybėje – 5,24, respublikoje – 4,94; lietuvių mokomąja kalba mokinių vidurkis savivaldybėje – 4,25, respublikoje – 4,74; rusų mokomąja kalba mokinių vidurkis savivaldybėje – 5,24, respublikoje – 5,07. Kai kuriose savivaldybės mokyklose pasiekti aukštesni matematikos PUPP rezultatai nei respublikoje bei savivaldybėje: Pakenės Česlovo Milošo pagrindinėje mokykloje – 7,00, Bezdonių Julijaus Slovackio gimnazijoje – 6,60, Šumsko pagrindinėje mokykloje – 6,60, Egliškių šv. Jono Bosko gimnazijoje – 6,50, Mostiškių mokykloje-daugiafunkciame centre – 6,40, Rukainių gimnazijoje – 6,30, Eitminiškių pagrindinėje mokykloje – 6,00, Medininkų šv. Kazimiero gimnazijoje – 6,00, Kalvelių Stanislavo Moniuškos gimnazijoje – 5,92, Paberžės šv. Stanislavo Kostkos gimnazijoje – 5,89, Maišiagalos kun. Juzefo Obrembskio gimnazijoje – 5,83, Sudervės Mariano Zdziechovskio pagrindinėje mokykloje – 5,83 bei Sužionių pagrindinėje mokykloje – 5,63.

|  |  |  |
| --- | --- | --- |
| Matematikos PUPP 2018 m. | Kandidatų skaičius | PUPP vidurkis |
| lietuvių | lenkų | rusų | bendras | lietuvių | lenkų | rusų | bendras |
| Visa Lietuva | 24071 | 904 | 984 | 25959 | 4,74 | 4,94 | 5,07 | 4,76(5,84)\* |
| Vilniaus rajono savivaldybės mokyklos | 246 | 367 | 17 | 630 | 4,25 | 5,24 | 5,24 | 4,86(5,70)\* |

\* 2017 m. duomenys

**Kai kurių savivaldybės mokyklų mokinių matematikos PUPP rezultatai:**

|  |  |  |
| --- | --- | --- |
| Eil.Nr. | Mokyklos pavadinimas | Matematikos PUPP vidurkis |
| 1. | Visa Lietuva | 4,76 |
| 2. | Vilniaus rajono savivaldybės mokyklos | 4,86 |
| 3. | Pakenės Česlovo Milošo pagrindinė mokykla | 7,00 |
| 4. | Bezdonių Julijaus Slovackio gimnazija | 6,60 |
| 5. | Šumsko pagrindinė mokykla | 6,60 |
| 6. | Egliškių šv. Jono Bosko gimnazija | 6,50 |
| 6. | Mostiškių mokykla-daugiafunkcis centras | 6,40 |
| 7. | Rukainių gimnazija | 6,30 |
| 8. | Eitminiškių pagrindinė mokykla | 6,00 |
| 9. | Medininkų šv. Kazimiero gimnazija | 6,00 |
| 10. | Kalvelių Stanislavo Moniuškos gimnazija | 5,92 |
| 11. | Paberžės šv. Stanislavo Kostkos gimnazija | 5,89 |
| 12. | Maišiagalos kun. Juzefo Obrembskio gimnazijoje | 5,83 |
| 13. | Sudervės Mariano Zdziechovskio pagrindinė mokykla | 5,83 |
| 14. | Sužionių pagrindinė mokykla | 5,63 |
| 15. | Kalvelių „Aušros“ gimnazija | 5,50 |
| 16. | Rudaminos Ferdinando Ruščico gimnazija | 5,50 |

Tačiau 2018 m. gimtosios (lenkų) kalbos PUPP vidurkis savivaldybėje 0,06 balo žemesnis negu respublikos (savivaldybės vidurkis – 7,31, respublikos – 7,37).

**Kai kurių savivaldybės mokyklų mokinių gimtosios (lenkų) kalbos PUPP rezultatai:**

|  |  |  |
| --- | --- | --- |
| Eil.Nr. | Mokyklos pavadinimas | Gimtosios (lenkų) kalbosPUPP vidurkis |
| 1. | Visa Lietuva | 7,37 |
| 2. | Vilniaus rajono savivaldybės mokyklos | 7,31 |
| 3. | Mostiškių mokykla-daugiafunkcis centras | 8,90 |
| 4. | Nemenčinės Konstanto Parčevskio gimnazija | 8,40 |
| 5. | Bezdonių Julijaus Slovackio gimnazija | 8,30 |
| 6. | Medininkų šv. Kazimiero gimnazija | 8,30 |
| 7. | Avižienių gimnazija | 7,90 |
| 8. | Pakenės Česlovo Milošo pagrindinė mokykla | 7,90 |
| 9. | Sudervės Mariano Zdziechovskio pagrindinė mokykla | 7,75 |
| 10. | Lavoriškių Stepono Batoro gimnazija | 7,73 |
| 11. | Paberžės šv. Stanislavo Kostkos gimnazija | 7,72 |
| 12. | Kalvelių Stanislavo Moniuškos gimnazija | 7,70 |
| 13. | Maišiagalos kun. Juzefo Obrembskio gimnazija | 7,50 |
| 14. | Egliškių šv. Jono Bosko gimnazija | 7,42 |

Gimtosios (rusų) kalbos PUPP rezultatai 2018 m. savivaldybėje pagerėjo: vidurkis – 7,35 (2017 m. – 6,81), respublikoje – 7,71 (2017 m. – 7,7), bet dar nesiekia respublikos vidurkio.

**Vilniaus rajono savivaldybės mokinių gimtosios (rusų) kalbos PUPP rezultatai**:

|  |  |  |
| --- | --- | --- |
| Eil.Nr. | Mokyklos pavadinimas | Gimtosios (rusų) kalbos PUPP vidurkis |
| 1. | Visa Lietuva | 7,71 |
| 2. | Vilniaus rajono savivaldybės mokyklos | 7,35 |
| 3. | Nemenčinės Konstanto Parčevskio gimnazija | 7,00 |
| 4. | Rudaminos Ferdinando Ruščico gimnazija | 7,70 |
| 5. | Valčiūnų gimnazija | 7,20 |

2018 m. lietuvių kalbos ir literatūros PUPP respublikos vidurkis – **6,26** balo, Vilniaus rajono savivaldybės mokyklų – **5,63** balo.

**Kai kurių savivaldybės mokyklų mokinių lietuvių kalbos ir literatūros PUPP rezultatai:**

|  |  |  |
| --- | --- | --- |
| Eil.Nr. | Mokyklos pavadinimas | Lietuvių kalbos ir literatūros PUPP vidurkis |
| 1. | Visa Lietuva | 6,26 |
| 2. | Vilniaus rajono savivaldybės mokyklos | 5,63 |
| 3. | Pakenės Česlovo Milošo pagrindinė mokykla | 8,13 |
| 4. | Mostiškių mokykla-daugiafunkcis centras | 7,30 |
| 5. | Riešės šv. Faustinos Kovalskos pagrindinė mokykla | 7,00 |
| 6. | Sudervės Mariano Zdziechovskio pagrindinė mokykla | 7,00 |
| 7. | Paberžės šv. Stanislavo Kostkos gimnazija | 6,89 |
| 8. | Kyviškių pagrindinė mokykla | 6,75 |
| 9. | Medininkų šv. Kazimiero gimnazija | 6,38 |
| 10. | Bezdonių Julijaus Slovackio gimnazija | 6,38 |

Šešių Vilniaus rajono savivaldybės mokyklų mokinių – Bezdonių Julijaus Slovackio, Medininkų šv. Kazimiero, Paberžės šv. Stanislavo Kostkos gimnazijų, Pakenės Česlovo Milošo, Sudervės Mariano Zdziechovskio pagrindinių mokyklų ir Mostiškių mokyklos-daugiafunkcio centro – visų dalykų PUPP rezultatai aukštesni negu respublikoje.

**Abiturientų mokymosi tęsimas**

Dauguma Vilniaus rajono savivaldybės mokyklų abiturientų, įgijusių vidurinį išsilavinimą, toliau tęsia mokslus universitetuose, kolegijose arba profesinėse mokyklose. 2018 m. mokslus tęsė 73 % Vilniaus rajono savivaldybės mokyklų abiturientų (2017 m. – 73 %, 2016 m. – 76 %). Iš į aukštąsias mokyklas stojančiųjų didesnioji dalis renkasi studijas Lietuvos aukštosiose mokyklose ir tik 2–3 **%** – aukštosiose mokyklose užsienyje.

2018 m. į universitetus ir kolegijas įstojo 295 Vilniaus rajono savivaldybės mokyklų abiturientai, tai yra 56 % (2017 m. – 59 %, 2016 m. – 57 %). Iš jų į universitetus įstojo 29 % abiturientų (2017 m. – 28 %, 2016 m. – 33 %), į kolegijas – 27 % abiturientų (2017 m. – 31 %, 2016 m. – 24 %). Iš pateiktų duomenų matyti, kad abiturientų įstojimas į aukštąsias mokyklas beveik stabilus, svyruojantis nuo 56 % iki 59 %. Kasmet studijas aukštosiose mokyklose renkasi vidutiniškai apie 58 % Vilniaus rajono savivaldybės mokyklų abiturientų.

2018 m. populiariausios aukštosios mokyklos, kuriose Vilniaus rajono savivaldybės mokyklų abiturientai pasirinko studijuoti, yra Vilniaus universitetas, Vilniaus Gedimino technikos universitetas, Vilniaus kolegija, Socialinių mokslų kolegija, Vilniaus technologijų ir dizaino kolegija, Kauno technologijos universitetas, Kauno Vytauto didžiojo universitetas, Balstogės universiteto Vilniaus filialas, Mykolo Riomerio universitetas. Paklausios tokios studijų specialybės kaip ekonomika, informatika, mikrobiologija ir biotechnologijos, įstaigų administravimas, kūrybinės industrijos, teisė ir teisėsauga, turizmo vadyba, marketingas ir reklamos kūrimas, filologija, pramogų industrijos, europeistika, multimedijos ir kompiuterinis dizainas.

**Geriausiai į aukštąsias mokyklas įstojo šių savivaldybės mokyklų abiturientai:**

Mickūnų gimnazija (80 %),

Marijampolio Meilės Lukšienės gimnazija (77 %),

Kalvelių ,,Aušros“ gimnazija (77 %),

Nemenčinės Konstanto Parčevskio gimnazija (71 %),

Pagirių gimnazija (68 %),

Nemenčinės Gedimino gimnazija (67 %),

Rudaminos Ferdinando Ruščico gimnazija (62 %),

Zujūnų gimnazija (59 %),

Buivydžių Tadeušo Konvickio gimnazija (57 %).

**Daugiausiai abiturientų, įstojusių į universitetus:**

Mickūnų gimnazija (47 %),

Marijampolio Meilės Lukšienės gimnazija (46 %),

Maišiagalos kun. Juzefo Obrembskio gimnazija (40 %),

Nemenčinės Konstanto Parčevskio gimnazija (38 %),

Kalvelių ,,Aušros“ gimnazija (38 %).

**Daugiausiai abiturientų, įstojusių į kolegijas:**

Rudaminos Ferdinando Ruščico gimnazija (44 %),

Bezdonių Julijaus Slovackio gimnazija (38 %),

Kalvelių ,,Aušros“ gimnazija (38 %),

Maišiagalos Lietuvos didžiojo kunigaikščio Algirdo gimnazija (35 %),

Rudaminos ,,Ryto“ gimnazija (34 %).

2018 m. **13** Vilniaus rajono savivaldybės mokyklų abiturientų įstojo į aukštąsias mokyklas užsienyje, tai yra **2,4 %** (6 – Didžioji Britanija, 2 – Lenkija, 1 – Baltarusija, 1 – Danija, 1 – Nyderlandai, 1 – Prancūzija, 1 – Švedija).

Mokslus profesinėse mokymo įstaigose kasmet renkasi vidutiniškai apie 17 % Vilniaus rajono savivaldybės mokyklų abiturientų. Nuo 2016 m. iki 2018 m. stebima nežymi stojimo į profesines mokymo įstaigas mažėjimo tendencija, svyruojanti 2–5 %. 2018 m. į profesines mokyklas, profesinio mokymo ir profesinio rengimo centrus įstojo 17 % abiturientų (2017 m. – 14 %, 2016 m. – 19 %). Dažniausiai vaikinų pasirenkamos profesijos: suvirintojo, apdailininko, automechaniko, staliaus, statybininko, šaltkalvio, apsaugininko, santechniko, padavėjo-barmeno. Merginos rinkosi floristės, konditerės, kosmetologės, virėjos, auklėtojos, kirpėjos, masažuotojos ir kitas profesijas.

Tačiau pastaraisiais metais auga abiturientų skaičius, kurie renkasi darbinę veiklą Lietuvoje ir užsienyje arba tarnybą Lietuvos kariuomenėje. Tokių abiturientų skaičius per paskutinius dvejus metus išaugo 3 %. Vidutiniškai apie 26 % Vilniaus rajono savivaldybės mokyklų abiturientų kasmet po mokyklos baigimo niekur neįstoja toliau mokytis, todėl galima daryti išvadas, kad švietimo įstaigose neskiriamas pakankamas dėmesys mokinių ugdymui karjerai, jų profesiniam orientavimui ir veiklinimui bei rinktis darbą abiturientus verčia prasta finansinė šeimos padėtis ir pakankamai didelė nekvalifikuotos darbo jėgos paklausa darbo rinkoje.

2018 m. **13** abiturientų (tai yra 2,4 **%**) po mokyklos baigimo pasirinko tarnybą Lietuvos kariuomenėje. Iš viso abiturientų skaičius, kurie 2018 m. po mokyklos baigimo pasirinko darbinę veiklą, tarnybą kariuomenėje arba išvažiavo dirbti į užsienį, sudaro **27 %** (2017 m. – 27 %, 2016 m. – 24 %).

**Mokinių pavėžėjimas**

Siekiant teikti kokybišką ugdymą ir mokymo(si) pagalbą kiekvienam mokiniui labai aktualus yra tinkamas, gerai organizuotas mokinių pavėžėjimas, kuris mokiniams sudaro visas galimybes saugiai keliauti ne tik į mokyklą ir iš jos, bet ir į įvairias šventes, olimpiadas, konkursus ir išvykas. Kiekvienas naujas mokyklinis autobusas pagerina mokinių pavėžėjimo kokybę ir atnaujina mokyklinių autobusų parką. 2018 m. Vilniaus rajono savivaldybės mokyklos mokinių pavėžėjimui jau turėjo 44 mokyklinius autobusus, iš jų 17 geltonųjų ir 27 kitus mokyklinius autobusus, iš kurių 19 mokyklinių autobusų įsigyta Savivaldybės lėšomis. 2018 m. Lietuvos Respublikos švietimo ir mokslo ministerija Vilniaus rajono savivaldybės mokykloms skyrė dar 3 mokyklinius geltonuosius autobusus, tai yra Marijampolio Meilės Lukšienės gimnazijai, Rudaminos Ferdinando Ruščico gimnazijai ir Dūkštų pagrindinei mokyklai. Tad 2018 m. pabaigoje mokyklinius autobusus jau turėjo 97 proc. savivaldybės gimnazijų ir pagrindinių mokyklų.

Kadangi Vilniaus rajono savivaldybės teritorija yra viena iš didžiausių savivaldybių teritorijų, tad ir pavežamų mokinių, kurie gyvena toliau nei 3 km nuo mokyklos, yra daug, todėl mokiniai Vilniaus rajone vežami keturiais būdais: maršrutiniais ir specialiaisiais reisais, privačiu (tėvų, globėjų) transportu bei mokykliniais autobusais. Augant mokyklinių autobusų skaičiui savivaldybės mokyklose kasmet daugėja jais pavežamų mokinių skaičius: 2015–2016 m. m. – 969 mokiniai, 2016–2017 m. m. – 1227 mokiniai, 2017–2018 m. m. – 1345 mokiniai, o 2018–2019 m. m. mokykliniais autobusais į mokyklą vyksta jau 1360 mokinių.



Iš viso 2018 m. mokinių pavėžėjimui buvo panaudota 586,3 tūkst. eurų ir buvo pavežama 3512 mokinių maršrutiniais ir specialiaisiais reisais, privačiu (tėvų, globėjų) transportu bei mokykliniais autobusais.

Be to, kasmet vis daugiau pavežama mokinių, turinčių specialiųjų ugdymosi poreikių, kurie nepajėgia patys atvykti į mokyklą ir grįžti namo atgal: 2014–2015 m. m. – 26, 2015–2016 m. m. – 35, 2016–2017 m. m. – 41, 2017–2018 m. m. – 52, o 2018–2019 m. m. – 55 neįgalieji vaikai.

****

**Nemokamas mokinių maitinimas**

 Mokiniai turi teisę į nemokamus pietus ir maitinimą mokyklose organizuojamose dieninėse vasaros poilsio stovyklose, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 1,5 valstybės remiamų pajamų dydžio. Tikslingai teikiama socialinė parama mokiniams iš socialiai remtinų šeimų padeda užtikrinti šių mokinių geresnį mokyklos lankomumą ir, tikėtina, geresnius mokymosi rezultatus. Švietimo skyrius, vadovaudamasis 2018 m. liepos 27 d. Vilniaus rajono savivaldybės tarybos sprendimu Nr. T3-238 ,,Dėl mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ patvirtintu Mokinių nemokamo maitinimo mokyklose tvarkos aprašu, koordinuoja mokinių nemokamą maitinimą bei prižiūri, kaip savivaldybės švietimo įstaigos įgyvendina šį tvarkos aprašą.

 Kasmet Vilniaus rajono savivaldybės švietimo įstaigose mažėja vaikų, gaunančių nemokamą maitinimą, skaičius. 2016 m. nemokamas maitinimas skirtas 2625 vaikams, 2017 m. –2134 vaikams, o 2018 m. – 1984 vaikams, iš kurių 385 mokiniai dalyvavo mokyklose organizuojamose dieninėse vasaros poilsio stovyklose. Mažėjimo tendencija gali būti susijusi su minimalios algos augimu ir nedarbo lygio mažėjimu. Mažėjant vaikų, kuriems skiriamas nemokamas maitinimas, skaičiui, mažėja ir nemokamam maitinimui už įsigytus produktus skiriamų lėšų suma. 2016 m. nemokamam maitinimui panaudota 464,2 tūkst. eurų, 2017 m. – 373,2 tūkst. eurų, 2018 m. – 350,3 tūkst. eurų.

**Specialiųjų ugdymosi poreikių mokinių ugdymas**

Specialiųjų ugdymosi poreikių mokinių skaičius kasmet auga. 2016–2017 m. m. Vilniaus rajono savivaldybės bendrojo ugdymo mokyklose ugdėsi 430 mokinių, turinčių specialiųjų ugdymosi poreikių, 2017–2018 m. m. – 461, o 2018–2019 m. m. bendrojo ugdymo mokyklose ugdosi jau 712 specialiųjų ugdymosi poreikių mokinių, kurie sudaro 8,79 proc. visų mokinių skaičiaus, ir iš jų 10 mokinių turi labai didelių poreikių, 144 – didelių poreikių, 266 – vidutinių poreikių, o 292 – nedidelių poreikių.

Savivaldybės švietimo įstaigose 2018 m. dirbo 55 pagalbos mokiniui specialistai, beveik visose mokyklose įsteigti mokytojų padėjėjų etatai, mokiniams teikiama visapusiška ugdymosi pagalba.

**Neformalusis vaikų švietimas**

Įgyvendinant švietimo prioritetą teikti praktine veikla besiremiantį, mokinius įtraukiantį ugdymą, siekiant sudaryti sąlygas mokinių kūrybiškumo bei saviraiškos poreikiams tenkinti, Vilniaus rajono savivaldybėje įgyvendinamas projektas „Neformaliojo vaikų švietimo paslaugų plėtra“, pagal kurį mokiniams sudaryta galimybė neatlygintinai rinktis papildomas įvairias – kalbų, menų, sporto, sveikos gyvensenos, šokių, techninės kūrybos, pilietinio, socialinio, etninio ugdymo ir kitas – neformaliojo vaikų švietimo programas.

 2018 m. I pusmetyje įvairiose švietimo ir kultūros įstaigose buvo vykdomos 65 neformaliojo vaikų švietimo (toliau – NVŠ) programos, kuriose dalyvavo 2045 Vilniaus rajono mokiniai. 2018 m. II pusmetyje Vilniaus rajone buvo įgyvendinamos 78 NVŠ programos, kuriose dalyvavo 2530 mokinių.

Nuo 2016 m. I pusmečio iki 2018 m. II pusmečio NVŠ programose dalyvaujančių vaikų skaičius padidėjo beveik dvigubai.

Įgyvendinant NVŠ programas siekiama sudaryti galimybes visiems mokiniams, ypač turintiems nepalankias socialines, ekonomines, kultūrines sąlygas namuose, turintiems specialiųjų ugdymosi poreikių, pasirinkti jų poreikius atliepiančias įvairių krypčių neformaliojo vaikų švietimo programas.

2016–2018 m. populiariausios tarp mokinių buvo sporto krypties (futbolas, krepšinis, tinklinis, stalo tenisas, dvikovos sporto šakos, šachmatai ir kt.) NVŠ programos. Taip pat labai dideliu populiarumu pasižymėjo kalbų, choreografijos ir šokių, menų (dailė, muzika, teatras, technologijos), pilietiškumo ir socialinio ugdymo NVŠ programos. 2018 m. žymiai padidėjo mokinių, pasirinkusių techninės kūrybos krypties NVŠ programas. Robotikos užsiėmimai 2018 m. II pusmetyje vyko Vilniaus rajono pedagoginėje psichologinėje tarnyboje, Mickūnų, Nemenčinės Gedimino, Egliškių šv. Jono Bosko, Kalvelių „Aušros“, Rudaminos Ferdinando Ruščico, Rudamino „Ryto“, Nemėžio šv. Rapolo Kalinausko gimnazijose, Bezdonių „Saulėtekio“, Kyviškių pagrindinėse mokyklose ir Skaidiškių mokykloje-darželyje. Mažiau populiarios buvo gamtos ir ekologijos bei informacinių technologijų NVŠ programos.

Didžiausia neformaliojo vaikų švietimo programų pasiūla galėjo džiaugtis Rudaminos Ferdinando Ruščico gimnazijos mokiniai, kurie 2018 m. II pusmetyje galėjo rinktis net iš 8 NVŠ programų. Po 4 NVŠ programas veikė Avižienių, Rukainių, Nemenčinės Gedimino, Kalvelių ,,Aušros“ ir Paberžės ,,Verdenės“ gimnazijose. Mažesnė NVŠ programų pasiūla buvo Zujūnų, Kalvelių Stanislavo Moniuškos, Nemenčinės Konstanto Parčevskio, Juodšilių šv. Uršulės Leduchovskos gimnazijose. Nors nuo 2016–2017 m. m. NVŠ programų pasiūla padidėjo, o tinklas išsiplėtė, tačiau vis dar yra švietimo įstaigų, kuriose neveikia nei viena NVŠ programa.

Be NVŠ programų, 2018 m. dauguma Vilniaus rajono savivaldybės ugdymo įstaigų išnaudojo Bendruosiuose ugdymo planuose neformaliajam švietimui skirtas valandas nuo 80 iki 100 procentų. Visose bendrojo ugdymo mokyklose veikia įvairios muzikos, šokių, dailės, dramos, sporto ir kitos neformaliojo ugdymo grupės. Populiariausi tarp mokinių yra šokių kolektyvai, kurių rajone yra 43 ir kuriuos lanko 1129 mokiniai. Antroje vietoje pagal populiarumą yra chorai ir vokaliniai ansambliai (38 mokykliniai, 6 meno mokyklų chorai bei 28 vokaliniai ansambliai), kuriuos lanko 1431 mokinys. Piešimo, keramikos, dizaino grupes lanko 816 mokinių. 453 mokiniai lanko Vilniaus rajono savivaldybės mokyklose veikiančius 27 dramos būrelius.

Nors mokyklose veikia daug įvairių meninių, sportinių, kalbų neformaliojo vaikų švietimo grupių, tačiau trūksta programavimo, matematikos ir gamtamokslinės krypties neformaliojo vaikų švietimo programų pasiūlos.

**Pedagogų atestacija**

Vilniaus rajono savivaldybės bendrojo ugdymo mokyklose pagrindinėse pareigose 2018 m. dirbo 1004 mokytojai ir pagalbos mokiniui specialistai, 253 pedagoginiai darbuotojai ikimokyklinio ugdymo įstaigose bei 89 pedagoginiai darbuotojai neformaliojo vaikų švietimo įstaigose. Bendrojo ugdymo mokyklose iš viso atestuota 92,7 proc. mokytojų ir pagalbos mokiniui specialistų, neformaliojo vaikų švietimo įstaigose – 97,8 proc. pedagoginių darbuotojų. 23,7 proc. mokytojų ir pagalbos mokiniui specialistų bendrojo ugdymo mokyklose turi aukštas – metodininko bei eksperto – kvalifikacines kategorijas, o neformaliojo vaikų švietimo įstaigose – net 34,8 proc.

|  |  |  |
| --- | --- | --- |
| Dirbančių pagrindinėse pareigose mokytojų ir pagalbos mokiniui specialistų skaičius | Neatestuotųmokytojų irpagalbosmokiniuispecialistųskaičius | Suteiktos kvalifikacinės kategorijos |
| Mokytojams | Pagalbos mokiniui specialistams |
| Mokytojo | Vyresn.mokytojo | Mokyt.metod. | Eks-perto | Specia-listo | Vyresn.spec. | Metodi-ninko |
| 1066(2016 m. spalio 1 d.) | 71(6,7 %) | 168(15,8 %) | 537(50,3 %) | 221(20,7 %) | 15(1,4 %) | 32(3,0 %) | 18(1,7 %) | 4(0,4 %) |
| 1010(2017 m. spalio 1 d.) | 68(6,7 %) | 145(14,3%)  | 522(51,7 %) | 217(21,5%)  | 14(1,4 %) | 24(2,4 %)  | 15(1,5%) | 5(0,5 %) |
| 1004(2018 m. spalio 1 d.) | 73(7,3 %) | 139(13,8 %) | 507(50,5 %) | 217(21,6 %) | 15(1,5 %) | 28(2,8 %) | 19(1,9 %) | 6(0,6 %) |

**Kvalifikacijos kėlimas**

 Pedagogų kvalifikacijos tobulinimui, kuris turėtų padėti teikti kokybišką ugdymą, 2018 m. panaudota 66,4 tūkst. eurų. Be to, Švietimo skyrius teikė įvairiapusę metodinę pagalbą rajono mokytojams bei vadovams organizuodamas konferencijas, seminarus, gerosios patirties sklaidos ir kitus renginius aktualiais švietimo klausimais. Iš viso 2018 m. buvo organizuotas 131 metodinis renginys. Švietimo įstaigų vadovams organizuoti seminarai dėl švietimo įstaigų strateginio planavimo, naujos mokytojų etatinio darbo apmokėjimo tvarkos, asmens duomenų teisinės apsaugos, nuodingųjų medžiagų priežiūros įstatymo taikymo švietimo įstaigose, instruktažai dėl egzaminų vykdymo bei vertinimo, duomenų registravimo ir apskaitos programos ,,Labbis“ integravimo. Taip pat organizuotas praktinis užsiėmimas 11–12 klasių mokiniams, planuojantiems laikyti biologijos valstybinį brandos egzaminą, bei jų mokytojams.

|  |  |  |
| --- | --- | --- |
| Eil. Nr. | Kvalifikacijos kėlimo renginys | Skaičius |
| 1 | Konferencija Lietuvos valstybės atkūrimo100-mečiui  | 2 |
| 2 | Konferencija Lietuvos ir Lenkijos nepriklausomybės atkūrimo100-mečiui | 1 |
| 3 | Tarptautinė ikimokyklinio ir priešmokyklinio ugdymo konferencija | 2 |
| 4 | Ikimokyklinio ugdymo įstaigų konferencija | 1 |
| 5 | X lenkų kalbos mokytojų konferencija | 1 |
| 6 | Anglų kalbos mokytojų konferencija | 1 |
| 7 | Seminarai | 12 |
| 8 | Atviros pamokos | 26 |
| 9 | Integruotos pamokos, projektai | 35 |
| 10 | Gerosios patirties sklaidos renginiai | 5 |
| 11 | Švietimo įstaigų vadovų pasitarimai | 6 |
| 12 | Metodinės tarybos bei metodinių būrelių pasitarimai | 34 |
| 13 | Edukacinės išvykos  | 5 |

Be to, buvo koordinuojama Vilniaus rajono savivaldybės Mokyklų metodinės tarybos bei visų mokomųjų dalykų mokytojų ir pagalbos mokiniui specialistų metodinių būrelių veikla.

**Įsivertinimas**

Siekiant geresnių mokinių mokymosi rezultatų Vilniaus rajono savivaldybės 18-oje švietimo įstaigų jau atliktas išorės auditas. 2018 m. išorės vertinimas atliktas Pagirių, Rudaminos „Ryto“, Rudaminos Ferdinando Ruščico gimnazijose ir Sudervės Mariano Zdziechovskio pagrindinėje mokykloje.

**Iš viso išorės vertinimas atliktas šiose mokyklose:**

|  |  |
| --- | --- |
| **Švietimo įstaiga** | **Metai** |
| [Vilniaus r. Nemėžio šv. Rapolo Kalinausko vidurinė mokykla](http://www.aikos.smm.lt/aikos/webdriver.exe?kalba=lt&kodas=191316169&MIval=/Institucija.html) | 2007 |
| Vilniaus r. Paberžės „Verdenės“ vidurinė mokykla | 2008 |
| Vilniaus r. Avižienių vidurinė mokykla | 2011 |
| Vilniaus r. Nemenčinės Konstanto Parčevskio gimnazija | 2011 |
| Vilniaus r. Paberžės šv. Stanislavo Kostkos vidurinė mokykla | 2012 |
| Vilniaus r. Šumsko pagrindinė mokykla | 2012 |
| Vilniaus r. Maišiagalos kun. Juzefo Obrembskio vidurinė mokykla  | 2013 |
| Vilniaus r. Maišiagalos Lietuvos didžiojo kunigaikščio Algirdo vidurinė mokykla | 2013 |
| Vilniaus r. Egliškių šv. Jono Bosko vidurinė mokykla | 2015 |
| Vilniaus r. Rukainių gimnazija | 2015 |
| Vilniaus r. Kalvelių „Aušros“ gimnazija | 2017 |
| Vilniaus r. Kalvelių Stanislavo Moniuškos gimnazija | 2017 |
| Vilniaus r. Marijampolio Meilės Lukšienės gimnazija | 2017 |
| Vilniaus r. Pakenės Česlovo Milošo pagrindinė mokykla | 2017 |
| Vilniaus r. Pagirių gimnazija | 2018 |
| Vilniaus r. Rudaminos „Ryto“ gimnazija | 2018 |
| Vilniaus r. Rudaminos Ferdinando Ruščico gimnazija | 2018 |
| Vilniaus r. Sudervės Mariano Zdziechovskio pagrindinė mokykla | 2018 |

Taip pat bendrojo ugdymo mokyklos kasmet atlieka įsivertinimą. 2018 m. Nacionalinės mokyklų vertinimo agentūros (toliau – NMVA) organizuotame įsivertinime dalyvavo 31 Vilniaus rajono savivaldybės bendrojo ugdymo įstaiga.

**Ugdymo aplinka**

Be to, teikti kokybišką, praktine veikla besiremiantį, mokinius įtraukiantį ugdymą ir savalaikę mokymo(si) pagalbą kiekvienam mokiniui padeda ir švietimo įstaigų ugdymo aplinkos bei infrastruktūros gerinimas, kuriam Savivaldybė skiria labai didelį dėmesį.

 Savivaldybės švietimo įstaigos, siekdamos mokiniams suteikti kokybišką ugdymą, kasmet atnaujina informacines komunikacines technologijas, kurios ypač prisideda prie šiuolaikinius mokinius įtraukiančio ugdymo teikimo. 2018 m. savivaldybės mokyklos jau turėjo 220 interaktyvių lentų, 621 daugialypės terpės projektorių, 2488 kompiuterius, iš kurių 2263 kompiuteriai buvo prijungti prie interneto, 38-iose mokyklose veikė belaidžio interneto ryšys. Palyginus su 2016 m., kompiuterių skaičius švietimo įstaigose 2018 m. padidėjo apie 6 proc., o interaktyvių lentų skaičius – net 43 proc. Taip pat mokyklose kaip ir kasmet buvo atnaujintos ir kitos ugdymo priemonės bei įranga, įsigyti nauji modernesni mokykliniai baldai. Iš viso 2018 m. ugdymo priemonėms, informacinių technologijų įrangai, mokykliniams baldams bei vadovėliams įsigyti savivaldybės švietimo įstaigos panaudojo 570,0 tūkst. eurų.

 Visose bendrojo ugdymo mokyklose veikia mokyklų bei jų skyrių bibliotekos, kurios irgi prisideda prie savalaikės mokymo(si) pagalbos teikimo. Bibliotekų fondai kasmet papildomi nauja ugdymo procesui reikalinga literatūra ir 2018 m. bendras savivaldybės mokyklų bibliotekų fondas sudarė 313,4 tūkst. vnt. dokumentų, iš jų apie 7,0 tūkst. vnt. skaitmeninių laikmenų; buvo įrengtos 258 kompiuterizuotos darbo vietos su interneto prieiga.

 Siekiant teikti praktine veikla besiremiantį ugdymą 30 Vilniaus rajono savivaldybės mokyklų, turinčių 1–4 klasėse ne mažiau kaip 30 ir 5–8 klasėse ne mažiau kaip 40 mokinių, dalyvauja Europos Sąjungos fondų investicijų projekte ,,Mokyklų aprūpinimas gamtos ir technologinių mokslų priemonėmis“. Iš šio projekto 2018 m. savivaldybės mokyklų 1–4 klasių mokiniai gavo gamtos ir technologinių mokslų ugdymo priemonių bei įrangos komplektus, iš viso bendrai sumai už 81,5 tūkst. Eur. 5–8 klasių mokiniai atitinkamus priemonių bei įrangos komplektus gaus 2019 m. iš viso bendrai sumai už 106,75 tūkst. Eur. Projekto uždavinys yra modernizuoti gamtos ir technologinių mokslų mokymo(si) aplinką, o jo įgyvendinimas prisidės prie gamtos ir technologinių mokslų ugdymo kokybės.

 Prie praktine veikla besiremiančio ugdymo prisideda ir biologijos, chemijos bei fizikos laboratorijos. Be to, savivaldybės mokyklose įrengtos 33 dirbtuvės, taip pat technologijų kabinetai, kurie irgi kasmet atnaujinami reikalinga įranga bei kitomis priemonėmis.

Mokinių kūno kultūrai ugdyti savivaldybės mokyklose yra 26 sporto salės, 8 aerobikos salės, 7 atletinės gimnastikos salės, 18 stadionų, 29 aikštynai, 10 aikščių.

**Švietimo įstaigų infrastruktūra**

Vystant ir gerinant Vilniaus rajono savivaldybės švietimo įstaigų infrastruktūrą, 2018 m. atlikti Avižienių gimnazijos rūsio drenažo ir vėdinimo sistemos įrengimo darbai, Buivydiškių pradinės mokyklos, Kalvelių ir Rukainių vaikų darželių vidaus patalpų remontai, Riešės šv. Faustinos Kovalskos pagrindinės mokyklos priešmokyklinės grupės įrengimo darbai, stogo ir informacinių technologijų kabineto remontas Sudervės Mariano Zdziechovskio pagrindinėje mokykloje, katilo remontas Rakonių pagrindinėje mokykloje, Skaidiškių mokyklos-darželio virtuvės remontas, vidaus remonto darbai naujos grupės įrengimui Vaidotų mokykloje-darželyje „Margaspalvis aitvarėlis“, Kabiškių vaikų lopšelio-darželio koridoriaus ir drabužinių remontas, katilinės dūmtraukio remontas Mickūnų vaikų lopšelyje-darželyje, Rudaminos vaikų lopšelyje-darželyje – fasado remontas, Valčiūnų vaikų lopšelyje-darželyje – laiptinių remontas, Bezdonių Julijaus Slovackio gimnazijos valgyklos patalpų įrengimas, Kalvelių „Aušros“ gimnazijos sporto salės apšvietimo keitimas, Valčiūnų gimnazijos I korpuso I aukšto remontas, Zujūnų gimnazijos vidaus patalpų remontas ir priešgaisrinės signalizacijos įrengimo darbai, Rukainių gimnazijos vidaus patalpų remontas, krosnių remontas bei žaibosaugos sistemos įrengimas, Zujūnų gimnazijos Čekoniškių pagrindinio ugdymo skyriaus vidaus patalpų remontas, Dūkštų pagrindinės mokyklos vidaus patalpų ir sanitarinių mazgų remontas bei ikimokyklinės grupės įrengimas, koridorių, pagalbinių patalpų ir virtuvės remontas bei apšvietimo keitimas grupėse Nemenčinės vaikų darželyje, remonto darbai Buivydžių Tadeušo Konvickio, Maišiagalos Lietuvos didžiojo kunigaikščio Algirdo, Nemenčinės Konstanto Parčevskio gimnazijose, Pagirių gimnazijos Keturiasdešimt Totorių pagrindinio ugdymo skyriuje, Sužionių pagrindinėje mokykloje – II aukšto elektros instaliacijos keitimas ir sporto salės remontas, remonto darbai Veriškių pradinėje mokykloje ir Mostiškių mokykloje-daugiafunkciame centre, Nemenčinės Gedimino gimnazijos vėdinimo sistemos remonto darbai, Paberžės šv. Stanislavo Kostkos gimnazijos Anavilio ikimokyklinio ugdymo skyriaus pastato apšiltinimo darbai, prie Kyviškių pagrindinės mokyklos išardytas senas lauko tualetas ir įrengtas nuotekų valymo įrenginys, Šumsko pagrindinėje mokykloje atlikti stogo remonto darbai, Medininkų vaikų darželyje įrengtos plautuvės. Sumontuotos užuolaidos Egliškių šv. Jono Bosko gimnazijos aktų salėje, įrengti oro šildytuvai Juodšilių šv. Uršulės Leduchovskos gimnazijoje, įrengtos vaizdo stebėjimo kameros Nemėžio šv. Rapolo Kalinausko gimnazijoje, atlikti lifto remonto darbai Rudaminos „Ryto“ gimnazijoje. Nemenčinės muzikos mokykloje atlikti elektros instaliacijos ir apdailos darbai, Pagirių meno mokykloje pakeistos vidaus durys ir atlikti apdailos darbai. Įrengtas naujai pastatytas Bezdonių „Saulėtekio“ pagrindinės mokyklos priestatas, nupirkti nauji baldai ir inventorius.

 Aptvertos Juodšilių šv. Uršulės Leduchovskos, Pagirių, Rudaminos ,,Ryto“ ir Rudaminos Ferdinando Ruščico gimnazijų, Paberžės šv. Stanislavo Kostkos gimnazijos Anavilio ikimokyklinio ugdymo skyriaus, Kabiškių, Nemenčinės ir Valčiūnų vaikų lopšelių-darželių, Zujūnų gimnazijos Čekoniškių pagrindinio ugdymo skyriaus, Kyviškių ir Šumsko pagrindinių mokyklų teritorijos.

Atlikti Nemėžio vaikų lopšelio-darželio pavėsinių ir žaidimų aikštelės dangos remonto darbai, teritorijos tvarkymo darbai prie Glitiškių vaikų darželio, įrengta pėsčiųjų tako danga ir apšvietimas prie Maišiagalos vaikų lopšelio-darželio, Dūkštų pagrindinėje mokykloje, Kalvelių ir Medininkų vaikų darželiuose suremontuotos pavėsinės. Suremontuota žaidimų aikštelė šalia Avižienių vaikų darželio, prie Šumsko pagrindinės mokyklos įrengta žaidimų aikštelė. Atnaujintas Kalvelių Stanislavo Moniuškos gimnazijos stadionas.

***Vilniaus rajono savivaldybės švietimo įstaigų remonto darbai 2018 metais***

|  |  |  |  |
| --- | --- | --- | --- |
| **Švietimo įstaiga** | Atlikti remonto darbai | Lėšų šaltinis | Skirtos lėšos (Eur) |
| **Gimnazijos** |
| 1 | Avižienių gimnazija | Drenažo ir vėdinimo įrengimas | SB | 18800 |
| 2 | Bezdonių Julijaus Slovackio gimnazija | Valgyklos įrengimas ir sporto salės projektavimas | SB | 45000 |
| 3 | Buivydžių Tadeušo Konvickio | Vidaus patalpų remontas | SB | 4000 |
| 4 | Egliškių šv. Jono Bosko gimnazija | Aktų salės scenos užuolaidų montavimas | SB | 15700 |
| 5 | Juodšilių šv. Uršulės Leduchovskos gimnazija | Teritorijos aptvėrimasElektrinių oro šildytuvų įrengimas | SB | 200003900 |
| 6 | Kalvelių „Aušros“ gimnazija | Sporto salės apšvietimo keitimas | SB | 7100 |
| 7 | Kalvelių Stanislavo Moniuškos gimnazija | Stadiono atnaujinimo darbai | SB | 10000 |
| 8 | Maišiagalos Lietuvos didžiojo kunigaikščio Algirdo gimn. | Vidaus patalpų remontas | SB | 3500 |
| 9 | Nemenčinės Gedimino gimn. | Vėdinimo sistemos remontas | SB | 20730 |
| 10 | Nemenčinės Konstanto Parčevskio gimnazija | Vidaus remonto darbai | SB | 3000 |
| 11 | Nemėžio šv. Rapolo Kalinausko gimnazija | Vaizdo stebėjimo kamerų įrengimas | SB | 1600 |
| 12 | Paberžės šv. Stanislavo Kostkos gimnazija | Anavilio skyriaus teritorijos aptvėrimas | SB | 12100 |
| Anavilio skyriaus pastato apšiltinimas ir takelių aplink pastatą įrengimas | SB | 30000 |
| 13 | Pagirių gimnazija | Teritorijos aptvėrimas,elektros montavimo darbai, Keturiasdešimt Totorių skyriaus vidaus remonto darbai  | SB | 61753 |
| 14 | Rudaminos Ferdinando Ruščico gimnazija | Teritorijos aptvėrimas | SB | 20000 |
| 15 | Rudaminos ,,Ryto“ gimnazija  | Teritorijos aptvėrimas,lifto remonto darbai | SB | 200007100 |
| 16 | Rukainių gimnazija | Žaibosaugos įrengimas, krosnių remontas, vidaus remonto darbai | SB | 26200 |
| 17 | Valčiūnų gimnazija | I korpuso I aukšto remonto darbai, stogelių virš įėjimų remontas | SB | 100000 |
| 18 | Zujūnų gimnazija  | Vidaus remonto darbai ir priešgaisrinės signalizacijos įrengimasPriešmokyklinės grupės įrengimas Čekoniškių skyriujeTeritorijos aptvėrimas Čekoniškių skyriuje | SB | 760006000013000 |
| **Pagrindinės mokyklos**  |
| 1 | Bezdonių „Saulėtekio“ pagr. | Priestato įrengimas  | SB | 84000 |
| 2 | Dūkštų pagrindinė mokykla | Vidaus patalpų remontas, pavėsinių remontas, sanitarinių mazgų įrengimas, ikimokyklinės grupės įrengimas | SB | 56900 |
| 3 | Kyviškių pagrindinė mokykla | Teritorijos aptvėrimas | SB | 20000 |
| Nuotekų valymo įrengimas, lauko WC išardymas | SB | 23900 |
| 4 | Mostiškių mokykla-daugiafunkcis centras | Ikimokyklinio skyriaus vidaus remonto darbai, šildymo sistemos remontas | SB | 9200 |
| 5 | Rakonių pagrindinė mokykla | Katilo remontas | SB | 3600 |
| 6 | Riešės šv. Faustinos Kovalskos pagrindinė mokykl. | Priešmokyklinės grupės įrengimas | SB | 3000 |
| 7 | Sudervės Mariano Zdziechovskio pagrindinė m. | Stogo remontas, IT kabineto remontas | SB | 12000 |
| 8 | Sužionių pagrindinė mokykla | Sporto salės remontas,  II korpuso II aukšto elektros instaliacijos keitimas | SB | 26500 |
| 9 | Šumsko pagrindinė mokykla  | Teritorijos aptvėrimas | SB | 21000 |
| Žaidimų aikštelės įrengimas, stogo remontas | SB | 12000 |
| **Pradinės mokyklos**  |
| 1 | Buivydiškių pradinė mokykla | Vidaus remonto darbai  | SB | 5000 |
| 2 | Veriškių pradinė mokykla | Vidaus remonto darbai, durų keitimas | SB | 5000 |
| **Mokyklos-darželiai**  |
| 1 | Skaidiškių mokykla-darželis | Virtuvės remontas | SB | 25500 |
| 2 | Vaidotų mokykla-darželis „Margaspalvis aitvarėlis" | Naujų grupių įrengimas | SB | 8000 |
| **Vaikų darželiai**  |
| 1 | Glitiškių vaikų darželis | Teritorijos tvarkymas | SB | 12000 |
| 2 | Kalvelių vaikų darželis | Laiptinės, pavėsinių ir įėjimų į grupes remontas | SB | 18000 |
| 3 | Medininkų vaikų darželis | Pavėsinių remontas ir plautuvių įrengimas | SB | 10400 |
| 4 | Nemenčinės vaikų darželis | Apšvietimo keitimas grupėse, virtuvės, koridorių ir pagalbinių patalpų remontai | SB | 25000 |
| 5 | Rukainių vaikų darželis | Vidaus remonto darbai | SB | 12000 |
| **Vaikų lopšeliai-darželiai**  |
| 1 | Avižienių vaikų lopšelis-darželis | Žaidimų aikštelės remontas | SB | 7500 |
| 2 | Kabiškių vaikų lopšelis-darželis | Teritorijos aptvėrimas | SB | 10500 |
| Koridoriaus, drabužinių remontas | 15900 |
| 3 | Maišiagalos vaikų lopšelis-darželis | Pėsčiųjų tako apšvietimo ir dangos įrengimo darbai | SB | 8128 |
| 4 | Mickūnų vaikų lopšelis-darželis | Katilinės dūmtraukio remontas, aikštelės remontas | SB | 6600 |
| 5 | Nemenčinės vaikų lopšelis-darželis | Teritorijos aptvėrimas | SB | 20000 |
| Teritorijos tvarkymo darbai | SB | 12000 |
| 6 | Nemėžio vaikų lopšelis-darželis | Pavėsinių ir žaidimo aikštelės dangos remontas | SB | 23000 |
| 7 | Rudaminos lopšelis-darželis | Fasado remontas | SB | 5000 |
| 8 | Valčiūnų vaikų lopšelis-darželis | Teritorijos aptvėrimas | SB | 13000 |
| Laiptinių remontas | SB | 24650 |
| **Neformaliojo vaikų švietimo mokyklos** |
| 1 | Nemenčinės muzikos mokykla | Elektros instaliacijos ir apdailos darbai | SB | 4500 |
| 2 | Pagirių meno mokykla | Durų keitimas ir apdailos darbai | SB | 2700 |
|  |  |  | Iš viso: | **1.125.961** |

**Vilniaus rajono savivaldybės švietimo įstaigų statybos, renovacijos ir modernizavimo darbai**

Įgyvendinant Vilniaus rajono savivaldybės 2018–2020 metų strateginio veiklos plano Švietimo kokybės ir prieinamumo gerinimo programą 2018 m. atlikti Maišiagalos kun. Juzefo Obrembskio gimnazijos sporto salės renovacijos darbai iš savivaldybės biudžeto lėšų, kurių vertė – 103,8 tūkst. Eur. Renovacijos darbai Bezdonių vaikų darželyje irgi buvo finansuojami iš savivaldybės biudžeto lėšų, jų vertė – 178,9 tūkst. Eur. Baigta Bezdonių „Saulėtekio“ pagrindinės mokyklos priestato statyba: pastatytas 700 kv. m. ploto Bezdonių „Saulėtekio“ pagrindinės mokyklos priestatas, kuriame įrengtos naujos klasės ir universali salė. Baigta Paberžės šv. Stanislavo Kostkos gimnazijos renovacija bei modernizavimas. Darbų vertė – 1.059 tūkst. Eur. Darbai buvo finansuojami iš savivaldybės biudžeto ir Lenkijos Draugijos (Wspólnota Polska) lėšų, kuri 2017 ir 2018 metais skyrė po 92 tūkst. Eur.

Renovacijos darbai vyksta Buivydžių Tadeušo Konvickio gimnazijos Buivydžių ikimokyklinio ugdymo skyriuje, kurių vertė – 217,8 tūkst. Eur. Darbai finansuojami iš savivaldybės biudžeto lėšų. Taip pat renovacijos darbai vyksta Nemenčinės Konstanto Parčevskio ir Zujūnų gimnazijose. Nemenčinės Konstanto Parčevskio gimnazijos renovacijos darbų vertė – 1.245,9 tūkst. Eur, darbų trukmė – 24 mėn.; Zujūnų gimnazijos renovacijos darbų vertė – 486,7 tūkst. Eur, darbų trukmė taip pat 24 mėn. Zujūnų gimnazijos renovacijos darbus finansuoja Savivaldybė, o Nemenčinės Konstanto Parčevskio gimnazijos darbai finansuojami iš savivaldybės biudžeto lėšų ir iš Valstybės investicijų programos (toliau – VIP) – 600 tūkst. Eur. Taip pat 2018 metais pradėti ir vyksta Medininkų šv. Kazimiero gimnazijos bei Kabiškių vaikų lopšelio-darželio pastatų renovacijos darbai. Medininkų šv. Kazimiero gimnazijos renovacijos darbų vertė – 156 tūkst. Eur, Kabiškių vaikų lopšelio-darželio renovacijos darbų vertė – 142 tūkst. Eur. Be to, vyksta Vilniaus rajono savivaldybės sporto mokyklos administracinio pastato statyba, Marijampolio Meilės Lukšienės ir Mickūnų gimnazijų modernizavimo darbai.

 2018 m. pradėtas Marijampolio vaikų lopšelio-darželio modernizavimas su naujo priestato statyba bei Nemėžio šv. Rapolo Kalinausko gimnazijos Grigaičių pradinio ugdymo skyriaus pastato renovavimas su naujo priestato statyba, kurių darbai finansuojami iš savivaldybės biudžeto lėšų. Šių dviejų objektų darbų trukmė 24 mėn. Marijampolio vaikų lopšelio-darželio modernizavimo ir naujo priestato statybos darbų vertė – 559 tūkst. Eur, o Nemėžio šv. Rapolo Kalinausko gimnazijos Grigaičių pradinio ugdymo skyriaus pastato renovavimo ir naujo priestato statybos darbų vertė – 521 tūkst. Eur.

**II rajono švietimo prioritetas –**

**Gerinti gimtųjų ir valstybinės kalbų ugdymo kokybę**

2018 m. rajone toliau buvo teikiamas prioritetas gimtųjų (lietuvių, lenkų, rusų) ir valstybinės kalbos ugdymo kokybei gerinti.

2017 m. pasiektas gimtosios (lenkų) kalbos pagrindinio ugdymo pasiekimų patikrinimo (toliau – PUPP) rezultatas savivaldybės mokyklose buvo nežymiai aukštesnis (vidurkis – 7,23) negu respublikoje (vidurkis – 7,22), bet 2018 m. gimtosios (lenkų) kalbos PUPP vidurkis savivaldybėje – 7,31, o respublikoje – 7,37, nors kai kuriose savivaldybės mokyklose pasiekti aukštesni rezultatai nei respublikoje. Tačiau Vilniaus rajono savivaldybės mokyklų mokinių, 2016–2018 m. per gimtosios (lenkų) kalbos PUPP nepasiekusių net patenkinamo lygio, procentinė dalis yra mažesnė nei respublikos, nors pasiekusių pagrindinį ir aukštesnįjį lygį procentinė dalis irgi yra mažesnė negu respublikoje.

**Gimtosios (lenkų) kalbos ir literatūros PUPP 2016–2018 m. rezultatai**

|  |  |  |  |  |
| --- | --- | --- | --- | --- |
|  | Mokslo metai | Gavusių 1–3 balų įvertinimą (skaičiaus dalis proc.) | Gavusių 9–10 balų įvertinimą (skaičiaus dalis proc.) | Bendras įvertinimų vidurkis (nuo 1 iki 10 balo įvertinimas proc.)  |
|
| Vilniaus rajono rezultatai | 2015–2016 m. m. | 0,3 | 24,6 | 7,09 |
| 2016–2017 m. m. | 0,6 | 26,8 | 7,23 |
| 2017–2018 m. m. | 1,36 | 29,89 | 7,31 |
| Respublikos rezultatai | 2015–2016 m. m. | 1,7 | 30,5 | 7,32 |
| 2016–2017 m. m. | 2,3 | 28,9 | 7,22 |
| 2017–2018 m. m. | 1,47 | 30,68 | 7,37 |

Duomenų šaltinis: *Nacionalinis egzaminų centras (NEC)*

Pagal gimtosios (lenkų) kalbos ir literatūros 2016–2018 m. PUPP rezultatų duomenis galima daryti išvadą, kad Vilniaus rajono savivaldybės mokyklų gimtosios (lenkų) kalbos PUPP rezultatų prastėjimo rodiklis mažesnis negu respublikos, nors visgi mokinių, nepasiekusių patenkinamo lygmens, skaičius rajone auga. Apibendrintas PUPP rezultatas už trejus metus rajone žemesnis nei respublikos. Bet 2018 m. Vilniaus rajono savivaldybės mokyklų gimtosios (lenkų) kalbos PUPP rezultatas aukštesnis (7,31) lyginant su 2016 m. rezultatu (7,09), taigi Savivaldybės lygmenyje buvo padaryta pažanga. Manome, kad 2018 m. mokiniai pasiekė geresnių gimtosios (lenkų) kalbos PUPP rezultatų dėl tikslingo Vilniaus rajono savivaldybės mokyklų lenkų kalbos mokytojų metodinio būrelio, švietimo įstaigų (lenkų ugdomąja kalba) metodinių tarybų, metodinių grupių veiklos, analizuojant ankstesnių metų lenkų kalbos ir literatūros PUPP rezultatus, koreguojant ugdymo turinį, numatant tinkamus mokymo(si) metodus ir būdus, sistemingai stebint mokinio pažangą, laiku teikiant individualią mokymosi pagalbą.

Gimtosios (rusų) kalbos PUPP rezultatai 2018 m. savivaldybėje pagerėjo: vidurkis savivaldybėje – 7,35 (2017 m. – 6,81), vidurkis respublikoje – 7,71 (2017 m. – 7,7), bet dar nesiekia respublikos vidurkio.

Pirmą kartą 2018 m. visi Lietuvos dešimtokai, nepaisant ugdymo kalbos, laikė vienodą lietuvių kalbos ir literatūros PUPP. Lietuvos PUPP rezultatų vidurkis – 6,26 balo, savivaldybės – 5,63 balo. Nors savivaldybės mokyklų vidurkis 0,63 balo žemesnis negu visos Lietuvos, bet kai kurių savivaldybės mokyklų lietuvių kalbos ir literatūros PUPP vidurkis aukštesnis nei Lietuvos.

Gimtųjų (lenkų, rusų) kalbų mokyklinį brandos egzaminą (toliau – MBE) laikė ir išlaikė 100 proc. savivaldybės mokyklų mokinių. Vilniaus rajono savivaldybės mokyklų abiturientų gimtosios (lenkų) kalbos MBE egzaminų rezultatai tik 0,02 % žemesni negu respublikos.

**Vilniaus rajono savivaldybės mokyklų mokinių gimtosios (lenkų) kalbos mokyklinio brandos egzamino rezultatai**

|  |  |  |
| --- | --- | --- |
| **Dalykas** | **Savivaldybės mokyklos** | **Visa Lietuva** |
| Išlaikė | Neišlaikė | Neišlaikė % | Išlaikė | Neišlaikė | Neišlaikė % |
| **Gimtoji (lenkų) kalba** | 272 | 0 | 0 | 820 | 1 | 0,12 % |

2018 m. lietuvių kalbos ir literatūros valstybinio brandos egzamino (toliau – VBE) (savivaldybėje išlaikė 81,69 % kandidatų, respublikoje – 91,57 %) rezultatai blogesni nei respublikoje. Šiek tiek geresni lietuvių kalbos ir literatūros MBE (savivaldybėje išlaikė 95,32 % (be ŠMM įstaigų – 95,64 %), respublikoje – 95,02 %) rezultatai. Per pakartotinę sesiją lietuvių kalbos ir literatūros MBE laikė 73 savivaldybės mokyklų mokiniai, bet 2 iš jų neišlaikė. Darytina išvada, kad ne viskas buvo padaryta keliant mokinių motyvaciją bei teikiant jiems savalaikę mokymosi pagalbą. Todėl 2018–2019 m. m. ir toliau teikiamas prioritetas gerinti gimtųjų ir valstybinės kalbų ugdymo kokybę rajono savivaldybės švietimo įstaigose.

**III rajono švietimo prioritetas –**

**Tobulinti mokytojų saugios mokymo(si) aplinkos kūrimo mokykloje kompetencijas bei sudaryti sąlygas kiekvienam mokiniui dalyvauti patyčių ir smurto prevencinėse programose**

**Prevencija**

 Įgyvendinant švietimo prioritetą – tobulinti mokytojų saugios mokymo(si) aplinkos kūrimo mokykloje kompetencijas bei sudaryti sąlygas kiekvienam mokiniui dalyvauti patyčių ir smurto prevencinėse programose – visose Vilniaus rajono savivaldybės švietimo įstaigose buvo vykdomos įvairios socialinio emocinio ugdymo ir prevencinės programos. Visos Vilniaus rajono švietimo įstaigos turi patvirtintas Smurto ir patyčių prevencijos ir intervencijos vykdymo tvarkas ir vadovaujasi smurto prevencijos įgyvendinimo mokyklose rekomendacijomis, patvirtintomis švietimo ir mokslo ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“. Atsižvelgiant į Lietuvos Respublikos švietimo įstatymo pataisas dėl smurto ir patyčių prevencijos mokyklose, įsigaliojusias nuo 2017 m. rugsėjo 1 d., kiekvienoje Vilniaus rajono savivaldybės švietimo įstaigoje yra sudarytos sąlygos kiekvienam mokiniui dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Rekomenduojamos prevencinės programos integruojamos į formaliojo ugdymo turinį, mokiniai ugdosi nuostatas atsispirti aplinkos spaudimui, atsakingai veikti ir numatyti savo elgesio padarinius, mokosi įveikti stresą, įgyja žinių apie savo asmenybę. Mokyklose įgyvendinamos įvairios programos: socialinio ir emocinio ugdymo programa „Antras žingsnis“, Lions Quest gyvenimo įgūdžių ugdymo programa 5–8 klasių mokiniams „Paauglystės kryžkelės“, gyvenimo įgūdžių ugdymo programa, socialinių įgūdžių programa, alkoholio, tabako ir kitų psichiką veikiančių medžiagų vartojimo prevencijos programa, psichoaktyvių medžiagų vartojimo prevencinė programa „Be iliuzijų“, paauglių socialinių įgūdžių ugdymo programa ,,Tiltai“, konfliktų prevencijos programa ,,Taiki mokykla“, tabako, alkoholio ir narkotinių medžiagų vartojimo prevencijos programa ,,Gyvai“, psichoaktyvių medžiagų vartojimo prevencijos mokymo programa tėvams bei kitos prevencinės programos. Taip pat rajono savivaldybės švietimo įstaigos dalyvauja tokiose tęstinėse ankstyvosios smurto ir patyčių prevencijos programose kaip „Zipio draugai“ 5–7 m. vaikams bei „Obuolio draugai“ ir „Įveikiame kartu“ 7–9 m. vaikams. Be to, įgyvendinami įvairūs prevencijos projektai ir akcijos: tabako prevencijos projektas ,,Mano laisvi pasirinkimai“, psichoaktyvių medžiagų vartojimo prevencijos projektas ,,Mokiniai mokiniams“, akcija „Obuolys vietoj cigaretės“ ir kt.

Nuo 2018 m. smurto ir patyčių prevencijos programoje OLWEUS pradėjo dalyvauti 5 Vilniaus rajono savivaldybės mokyklos: Maišiagalos kun. Juzefo Obrembskio, Mickūnų, Zujūnų gimnazijos, Mostiškių mokykla-daugiafunkcis centras ir Rakonių pagrindinė mokykla. Maišiagalos Lietuvos didžiojo kunigaikščio Algirdo gimnazija 2018 m. baigė OPKUS programos (OLWEUS programos kokybės užtikrinimo sistema) vykdymą, o Pagirių gimnazija ir Sudervės Mariano Zdziechovskio pagrindinė mokykla kokybės užtikrinimo sistemos OPKUS vykdymą tęs dar iki 2020 m.

 Kaip ir kiekvienais metais Vilniaus rajono savivaldybės ugdymo įstaigos kovo pabaigoje prisidėjo prie „Vaikų linijos“ inicijuotos ,,Veiksmo savaitės BE PATYČIŲ“. Veiksmo savaitės metu buvo rengiami seminarai, užsiėmimai ir renginiai, orientuoti į patyčių prevenciją, dalintasi gerumo ir patyčių mažinimo idėjomis, skatintas draugiškumas, tolerancija bei pagarba vienas kitam.

**Vaiko gerovės komisijos veikla**

Savivaldybėje dirba Vaiko gerovės komisija, kurios pagrindinis uždavinys – padėti vaikui ugdytis teigiamus gyvenimo įgūdžius, sudaryti palankias ugdymo(si) sąlygas atsižvelgiant į vaiko individualias savybes.

2018 m. įvyko 16 Vaiko gerovės komisijos posėdžių, kurių metu svarstyti klausimai dėl vaiko minimalios ir vidutinės priežiūros skyrimo, pratęsimo, vidutinės priežiūros priemonių vykdymo, privalomojo ikimokyklinio ugdymo ir kompleksinės pagalbos skyrimo, taip pat dėl 2018 m. Vilniaus rajono vaikų ir jaunimo socializacijos programų patvirtinimo ir finansavimo paskirstymo. Tarpusavyje suderintos minimalios priežiūros priemonės taikytos 8 rajono vaikams, 8 vaikams pratęstas minimalios priežiūros priemonių taikymas, 1 vaikui panaikinta vidutinės priežiūros priemonė ir 1 vaikui skirta vidutinės priežiūros priemonė, 3 rajono šeimoms skirtos koordinuotai teikiamos paslaugos ir 1 šeimai inicijuota atvejo vadyba. Bendradarbiaujant su socialiniais partneriais, vaikams skiriama visapusiška, tikslinga pagalba, padedanti formuoti tinkamą vaikų elgesį ir sudaryti palankias ugdymo(si) sąlygas. 2018 m. vaikų skaičius, palyginus su 2017 m., kuriems skirta minimali ar vidutinė priežiūros priemonė, sumažėjo.

**Vaikų vasaros poilsio organizavimas**

 Vilniaus rajono savivaldybės administracija kasmet finansuoja vaikų ir jaunimo socializacijos programas per viešai skelbiamą Vaikų ir jaunimo socializacijos programų rėmimo konkursą, kurio tikslas – plėtoti vaikų ir jaunimo socializacijos galimybes vasaros atostogų metu. Programų paraiškas galėjo teikti Vilniaus rajono savivaldybės švietimo, kultūros įstaigos, asociacijos ir kiti juridiniai asmenys, kurių nuostatuose (įstatuose) įteisinta švietimo arba neformalioji veikla ir kurių veikloje dalyvauja ne mažiau kaip 80 proc. Vilniaus rajono vaikų ar jaunimo. 2018 m. Vilniaus rajono savivaldybės biudžeto lėšomis buvo finansuotos 38 paraiškos vasaros stovykloms, kurioms paremti skirta 18 291,21 Eur. Vilniaus rajono švietimo, kultūros, sporto ir kitos įstaigos organizavo vaikų užimtumą, sudarydamos sąlygas vaikams turiningai praleisti laiką ir pasidžiaugti dieninėmis, turistinėmis, išvažiuojamosiomis vasaros stovyklomis, kuriose dalyvavo 1027 vaikai.

 Vilniaus rajono savivaldybės administracija taip pat iš dalies finansavo savivaldybės mokyklų mokinių išvykas į tarptautines varžybas bei stovyklas. Vakarinės Varšuvos apskrities kvietimu Vilniaus rajono savivaldybės švietimo įstaigų mokiniai vasaros atostogų metu turėjo galimybę poilsiauti Lešno mieste. Lietuvos lenkų mokyklų mokytojų draugija ,,Macierz Szkolna“ inicijavo poilsinę išvyką į Ustkos miestą, kurioje dalyvavo 96 Vilniaus rajono savivaldybės mokyklų mokiniai. Lenkijos Respublikos draugija „Wspólnota Polska“ iš dalies finansavo dienines stovyklas dviejose Vilniaus rajono savivaldybės ugdymo įstaigose.

**IV rajono švietimo prioritetas –**

**Skirti didesnį dėmesį mokinių pažintinei veiklai, stiprinančiai pilietines ir dvasines vertybes**

**Pilietinis, tautinis ir dvasinis mokinių ugdymas**

Siekiant stiprinti mokinių pilietinį ugdymą Vilniaus rajono savivaldybės švietimo įstaigose vyko Lietuvos valstybinių švenčių minėjimo mokykliniai ir rajoniniai renginiai, parodos bei konkursai. Ypatingai didelis dėmesys 2018 m. skirtas Lietuvos valstybės atkūrimo bei Lenkijos nepriklausomybės 100-mečiams paminėti. Lietuvos valstybės atkūrimo 100-mečio proga vasario mėn. švietimo įstaigose buvo organizuotos Lietuvių kalbos dienos, Vasario 16-osios minėjimas ,,Aš myliu Lietuvą“ Nemenčinėje, lietuvių kalbos ir literatūros konferencija ,,Lietuvos šimtmetis: praeitis, dabartis, ateitis“ Vladislavo Sirokomlės muziejuje, žinių turnyras ,,Lietuvos šimtmečio šviesa“ Rudaminos ,,Ryto“ gimnazijoje, užsiėmimas ,,Dideli darbai mažose rankose. Nuostabaus šimtmečio pėdomis“ Sudervės Mariano Zdziechovskio pagrindinėje mokykloje, pradinių klasių mokinių viktorina ,,Protų mūšis“ Skaidiškių mokykloje-darželyje, ikimokyklinio ugdymo įstaigų renginys ,,Šimtas Lietuvos spalvų“ ir technologijų kūrybinių darbų paroda ,,Kuriu Lietuvai, kuriam Lietuvą“ Maišiagalos Houvalto rūmuose, parodos mokyklų bibliotekose, Rudaminos Ferdinando Ruščico gimnazijoje organizuota ikimokyklinio ir priešmokyklinio amžiaus vaikų piešinių paroda bei renginys ,,Tau, Lietuva“, protmūšis 8–9 klasių mokiniams bei rajoninis minėjimas-konferencija, skirta Lietuvos valstybės atkūrimo šimtmečiui, kurios metu buvo pristatytas Vilniaus rajono savivaldybės švietimo įstaigų istorijos mokytojų projektas „Tėvyne, būk šiandien, rytoj, per amžius, vakar, visada“. Prie pilietinio ugdymo taip pat prisidėjo ir Vilniaus rajono savivaldybės švietimo įstaigose sausio 13-ąją vykę renginiai Laisvės gynėjų dienai bei kovo mėnesį Pagirių gimnazijoje vykęs rajoninis renginys Lietuvos Nepriklausomybės atkūrimo dienai paminėti, kurį organizavo gimnazijos mokytojai ir mokiniai.

Lenkijos nepriklausomybės 100-mečiui paminėti 2018 m. buvo skirta Lenkų kalbos savaitė lapkričio mėn., kurios metu vyko lenkų kalbos mokytojų rajoninis renginys ir seminaras ,,Nepriklausomybė Lenkijos literatūroje“ bei gimnazinių klasių mokinių konkursas ,,Ką aš žinau apie Lenkijos nepriklausomybę?“ Rudaminos Ferdinando Ruščico gimnazijoje, Vaidotų mokykloje-darželyje ,,Margaspalvis aitvarėlis“ renginys ,,Šimtas natų Lenkijai“, Kalvelių metodinio centro integruotas projektas ,,Lenkija, gražus Tavo vardas“ bei rajoninis minėjimas Maišiagalos kun. Juzefo Obrembskio gimnazijoje, kurio metu buvo organizuota istorijos viktorina apie Lenkijos valstybės raidą bei aplankytas kunigo Juzefo Obrembskio muziejus. Lenkijos nepriklausomybės dieną mokyklos delegavo savo atstovus į iškilmingą ceremoniją Rasų kapinėse. Minint Gegužės 3-osios Konstitucijos dieną buvo organizuotas rajoninis renginys Zujūnų gimnazijoje. O gruodžio mėn. Riešės vaikų darželyje organizuota mokslinė-praktinė konferencija, skirta Lietuvos ir Lenkijos nepriklausomybės atkūrimo 100-mečiui ,,Kultūrinis bendradarbiavimas meninių kompetencijų ugdymo kontekste: istorija ir meninis paveldas“.

Stiprinant mokinių tautines vertybes ir tradicijų puoselėjimą 2018 m. birželio 30 – liepos 6 d. vykusioje Lietuvos šimtmečio dainų šventėje „Vardan tos...“ dalyvavo 210 Vilniaus rajono mokinių iš 6 ugdymo įstaigų: Nemenčinės Gedimino gimnazijos merginų choras, Rudaminos „Ryto“ gimnazijos choras „Balsų mozaika“, Nemenčinės muzikos mokyklos jaunių choras, Pagirių meno mokyklos kanklių ansamblis, Pagirių meno mokyklos choras „Bijūnėlis“ ir Rudaminos meno mokyklos choras. Stiprinant tautines vertybes švietimo įstaigose lenkų ugdomąja kalba vyko tokie renginiai kaip ,,Lenkų liaudies tradicijos vaikams – Mikolajki“ ir pan. Taip pat tautines vertybes puoselėja mokyklose veikiantys įvairūs mokykliniai ansambliai. 2018 m. Vilniaus rajono savivaldybės bendrojo ugdymo mokyklose veikė 38 mokykliniai chorai, 28 vokaliniai ansambliai, 11 instrumentinių ansamblių, muzikos studijos, 43 šokių kolektyvai, 27 dramos būreliai. Prie mokinių pažintinės veiklos, stiprinančios pilietines ir dvasines vertybes, taip pat prisideda ir mokykliniai muziejai, kuriuos turi 12 savivaldybės gimnazijų.

Stiprinant bendruomeniškumo jausmą kiekvienoje Vilniaus rajono savivaldybės švietimo įstaigoje 2018 m. vyko įvairūs renginiai, tokie kaip „Motinos diena“, ,,Senelių diena“, ,,Šeimos diena“ ir pan. Tokie renginiai telkia vietos bendruomenės narius ir stiprina jų bendruomeniškumą.

Jauniesiems Lietuvos piliečiams taip pat svarbus tapatumo jausmas su visa Lietuvos visuomene. Būtent socialinės atsakomybės ugdymui, kaip ir visoje Lietuvoje, Vilniaus rajone vyko akcijos, kuriose mokyklos aktyviai dalyvavo („Darom 2018“ ir kt.).

Siekiant stiprinti dvasinį jaunimo ugdymą kartu su Vilniaus arkivyskupijos Katechetikos centru organizuotas renginių ciklas, skirtas Trakų Dievo Motinos, Lietuvos Globėjos paveikslo karūnacijos 300 metų jubiliejui paminėti bei kun. Juzefui Obrembskiui atminti. Ta proga buvo organizuoti ir įgyvendinti mokyklose įvairūs renginiai bei iniciatyvos: edukacinės programos mokiniams, ugdymo ir maldos renginiai jaunimui su vienuolėmis – Gailestingojo Jėzaus seserimis, rajoninis katalikų tikybos konkursas ,,Mano siela šlovina Viešpatį”, patriotinės ir religinės dainos festivalis „(...) Ukochana moja ziemio...“, skirtas Vilniaus rajono savivaldybės a. a. vicemerui dr. Gabrieliui Janui Mincevičiui atminti, piligriminė kelionė pėsčiomis kun. Kazimiero Pukėno pėdsakais bei 6-oji Vilniaus rajono piligriminė kelionė ,,Jėzus Kristus – mūsų viltis“ kun. Juzefo Obrembskio pėdsakais, kurioje dalyvavo 900 dalyvių iš įvairių Vilniaus rajono švietimo įstaigų. Renginių ciklą vainikavo geriausių Vilniaus rajono mokinių – konkursų ir olimpiadų laureatų – piligriminė kelionė į Silezijos Zombkovicus Lenkijoje 2018 m. liepos mėn. bei pažintinė išvyka į Trakų vyskupiją, kurias finansavo Savivaldybė.

Kitais metais savivaldybė taip pat planuoja tęsti gerąsias iniciatyvas, puoselėjančias krikščioniškąsias vertybes.

**Projektinė veikla**

Projektai – tai vienas iš mokymosi metodų, padedantis išmokti praktiškai naudoti žinias, skatinantis mokinius mokymąsi sieti su tikrove, ieškoti sąsajų tarp daiktų ir reiškinių, pratintis dirbti grupėse, spręsti aktualias problemas.

 Vilniaus rajono savivaldybės švietimo įstaigos 2018 m. dalyvavo tokiuose tarptautiniuose mokyklų partnerysčių projektuose kaip eTwinning, Nordplus bei Erasmus plius. Maišiagalos Lietuvos didžiojo kunigaikščio Algirdo gimnazija 2015–2018 m. dalyvavo Erasmus plius tarptautiniame strateginiame partnerystės projekte „Education Material Planning, Strategy and Tools for CLIL Education“, Rudaminos Ferdinando Ruščico gimnazija 2016–2018 m. dalyvavo Erasmus plius tarptautiniame projekte ,,Next step of social life learning through English”, Juodšilių šv. Uršulės Leduchovskos gimnazija kartu su partneriais iš Lenkijos Respublikos 2016–2018 m. dalyvavo Erasmus plius projekte ,,Būkime madingi veikdami“, Maišiagalos vaikų lopšelis-darželis taip pat su partneriais iš Lenkijos Respublikos 2017–2020 m. dalyvauja Erasmus plius projekte ,,Lenkų mokykla užsienyje. Lenkų mokyklų mokytojų profesinio tobulėjimo skatinimas“. Nemenčinės Gedimino gimnazija 2017–2019 m. įgyvendina Erasmus plius tarptautinį projektą „Gamtamokslis mokymasis naudojant STEAM“, o 2018–2019 m. – Nordplus tarptautinį projektą ,,STEAM tyrinėtojai“. Nuo 2018 m. Mickūnų vaikų lopšelis-darželis pradėjo dalyvauti Erasmus plius tarptautiniame projekte ,,Mano kultūra, tavo kultūra, mūsų kultūra“, kuris tęsis iki 2020 m. Kelios švietimo įstaigos dalyvavo tarptautiniame švietimo įstaigų bendruomenių ekologinio-socialinio švietimo projekte „Saulėto oranžinio traukinio kelionė“.

2018 m. respublikiniame projekte „Pažink valstybę“ dalyvavo 10 Vilniaus rajono savivaldybės mokyklų: Bezdonių Julijaus Slovackio, Buivydžių Tadeušo Konvickio, Juošilių šv. Uršulės Leduchovskos, Kalvelių Stanislavo Moniuškos, Mickūnų, Nemėžio šv. Rapolo Kalinausko, Rudaminos Ferdinando Ruščico, Rukainių gimnazijos, Kyviškių, Sudervės Mariano Zdziechovskio pagrindinės mokyklos, projekte ,,Mokyklos – Europos Parlamento ambasadorės“ dalyvavo Paberžės ,,Verdenės“, Rukainių ir Valčiūnų gimnazijos, o Nemėžio šv. Rapolo Kalinausko ir Pagirių gimnazijų mokiniai dalyvavo projekte ,,Gyvenu laisvai“. Mokyklos lenkų ugdomąja kalba įgyvendino tarptautinį edukacinį projektą „Patriotinės impresijos“ („Impresje patriotyczne“), kurio tikslas – prisidėti prie Lenkijos Nepriklausomybės 100-ųjų metinių minėjimo.

 Sveikatą stiprinančių mokyklų tinklui priklauso 5 savivaldybės švietimo įstaigos: Pagirių gimnazija, Kyviškių ir Sudervės Mariano Zdziechovskio pagrindinės mokyklos, Vaidotų mokykla-darželis ,,Margaspalvis aitvarėlis“ bei Nemėžio vaikų lopšelis-darželis. Projekte ,,Aš noriu plaukti“, kurio tikslas – sudaryti sąlygas 8–10 metų mokiniams išmokti plaukti, saugiai elgtis vandenyje ir prie vandens, dalyvavo Avižienių, Juodšilių šv. Uršulės Leduchovskos, Pagirių ir Zujūnų gimnazijų pradinių klasių mokiniai. Nemenčinės Gedimino gimnazija dalyvavo darnaus vystymosi įgūdžių formavimo programoje „Darni mokykla“. Kitos švietimo įstaigos dalyvavo sveikos gyvensenos ugdymo projekte ,,Sveikatiada“. 2018 m. 11-oje savivaldybės mokyklų pradėtas įgyvendinti Europos Sąjungos lėšomis finansuojamas projektas ,,Sveikos gyvensenos skatinimas ir moksleivių sveikatos raštingumo ugdymas Vilniaus rajone“, prie kurio 2019 m. prisijungs dar 11 mokyklų ir kuris tęsis iki 2021 m.

**Jaunimo reikalų koordinavimas**

Savivaldybė teikia prioritetą niekur nedirbančio, nesimokančio ir mokymuose nedalyvaujančio 15–29 metų jaunimo užimtumo problemai spręsti. Bendradarbiaujant su Vilniaus teritorinės darbo biržos Vilniaus rajono skyriumi, Jaunimo reikalų departamentu prie SADM, Jaunimo garantijų iniciatyvos koordinatoriais (Vilniaus arkivyskupijos ,,Caritu“) buvo organizuoti informaciniai seminarai, skirti pristatyti Lietuvoje įgyvendinamą Jaunimo garantijų iniciatyvos projektą „Atrask save“ ir jo siūlomas jaunimo aktyvumo skatinimo priemones bei renkama informacija apie potencialius projekto dalyvius. Šiais seminarais siekiama jaunimui suteikti kuo optimalesnę švietėjišką pagalbą jam integruojantis į darbo rinką.

 2018 m. buvo organizuoti du Vilniaus rajono jaunimo reikalų tarybos posėdžiai, kurių metu buvo išrinktas Vilniaus rajono jaunimo reikalų tarybos pirmininkas ir jo pavaduotojas, svarstytos rekomenduojamos įgyvendinti jaunimo politikos sritys, užduotys ir vertinimo rodikliai, aptartos Vilniaus rajono jaunimo reikalų tarybos veiklos sritys, sudarytas veiklos planas, aptartas jo įgyvendinimas bei planuotas Vilniaus rajono savivaldybės Jaunimo reikalų tarybos logotipo sukūrimas. Jaunimo reikalų tarybos posėdžiuose dalyvavo įvairių sričių specialistai (švietimo, investicijų, socialinių reikalų). Ypatingas dėmesys skirtas glaudžiam tarpinstituciniam (tarpžinybiniam) bendradarbiavimui su Vilniaus teritorinės darbo biržos Vilniaus rajono skyriumi, VšĮ „Versli Lietuva“, jaunimo organizacijomis, siekiant išskirti problemiškiausias sritis ir pagal tai numatyti jaunimo politikos prioritetus bei priemones.

Atsižvelgdamas į tobulintinas veiklos sritis bei siekiamus tikslus, Vilniaus rajono savivaldybės administracijos Švietimo skyrius 2018–2019 m. m. nustatė šiuos prioritetus:

**2018–2019 M. M. ŠVIETIMO VEIKLOS PRIORITETAI**

* Kryptingai tobulinti mokytojų kvalifikaciją;
* Stiprinti lyderystę ir vadybą ugdymo įstaigose;
* Plėtoti prevencines programas, skirtas socialinėms emocinėms kompetencijoms ugdyti;
* Didinti pagalbos specialiųjų ugdymosi poreikių turintiems mokiniams prieinamumą;
* Gerinti gimtųjų ir valstybinės kalbų ugdymo kokybę (tęsiamas);
* Stiprinti bendruomeniškumą mokyklose, pilietinių ir dvasinių  vertybių ugdymą (tęsiamas).